title: Joacim Ødegård Bjøreng

text: Bjøreng debytoi maailmancupissa helmikuussa 2015 Vikersundin lentomäkikisassa sijoittuen sijalle 36. Ensimmäiset maailmancupin pisteensä hän saavutti vuoden 2016 helmikuussa niin ikään Vikersundin lentomäkikilpailusta ollen 28:s. Continental Cupista Bjøreng on saavuttanut yhden osakilpailuvoiton.


title: Joacim Ødegård Bjøreng

text: Nuorten MM-kilpailuista Bjørengillä on yksi joukkuekulta vuodelta 2015.


title: Väinöntalo

text: Väinöntalo – Järviseudun museo on Evijärven Vasikka-Aholla toimiva kulttuurihistoriallinen museo. Se esittelee Etelä-Pohjanmaan järvialueen entistä talonpoikaiselämää.


title: Väinöntalo

text: Väinö Tuomaalan perustama Väinöntalon museo käsittää 19 rakennusta ja noin 15 000 esinettä. Sen päärakennus on siirretty Vetelistä vuonna 1958. Tuomaalan kerämään kokoelmaan perustuva museo avattiin vuonna 1960. Se siirtyi Evijärven kunnan omistukseen vuonna 1989.


title: Väinöntalo

text: Väinöntalo on avoinna toukokuun puolivälistä elokuun loppuun. Sen yhteydessä toimii museokauppa ja kahvila.


title: Emil Orlik

text: Emil Orlik (1870–1932) oli tšekkiläis-saksalainen graafikko, taidemaalari ja teollisuustaiteilija. Hän tutustui Japanissa käydessään japanilaiseen puupiirräntään. Orlik alkoi kehittää väripuutaidetta, ollen 1800- ja 1900-luvun vaihteen huomattavin eurooppalaisen väripuutaiteen kehittäjä. Hän teki myös lavastuksia Max Reinhardtin teattereihin.


title: Jalmari Jalo-Kivi

text: Jaakko Jalmari Jalo-Kivi (vuoteen 1906 Jaakko Hjalmar Stén, s. 28. huhtikuuta 1878 Ilmajoki) oli suomalainen ammattiyhdistysaktiivi, toimittaja, spiritualisti, yrittäjä sekä oikeistoradikaali.


title: Jalmari Jalo-Kivi

text: Jalo-Kivi asettui 1800-luvun lopulla Helsinkiin, missä työskenteli aluksi kivityömiehenä ja toimi 1900-luvun alkuvuosina Helsingin ulkotyöväenyhdistyksen aktiivisena jäsenenä ja lopulta puheenjohtajana. Hänet kuitenkin syrjäytettiin vuonna 1905 yhdistyksen johdosta ja koko sosiaalidemokraattisesta työväenliikkeestä venäläisen poliisin ilmiantajaksi syytettynä. Tämän jälkeen hän muun muassa osallistui Matti Kurikan ympärille kerääntyneen ihannesosialistisen piirin toimintaan. Vuonna 1909 hän perusti spiritualistisen aikakauslehden Spiritistin (lakkasi ilmestymästä 1913). Samana vuonna perustettiin myös Helsingissä ja Tampereella toiminut Suomen Spiritistinen Seura, jonka puheenjohtajana hän toimi seuraavien vuosien aikana. Spiritualismin yhteydessä Jalo-Kivi toimi nimimerkillä Jalo Kivi.


title: Jalmari Jalo-Kivi

text: 1920-luvun lopulla ja 1930-luvun alussa Jalo-KIvi oli mukana oikeistoradikaaleissa puoluehankkeissa. 1920-luvun lopulla hän oli oikeistoradikaalin Suomen Riippumaton Työväenjärjestö-puolueen johtohahmo. Tämä järjestö pyrki tuhoamaan kommunistisena pitämänsä ammattiyhdistysliikkeen ja korvaamaan sen kansallismielisellä työväenjärjestöllä. Suomen Riippumaton Työväenjärjestö hajosi pian sisäisiin riitoihin ja Jalo-Kivi perusti tilalle Suomen Kansallisen Työväenpuolueen jonka äänenkannattajana oli vuoden 1932 ajan ilmestynyt Suomen Työläinen-lehti.


title: Jalmari Jalo-Kivi

text: Nimellä "Jalo Kivi":


title: Donald Love

text: Donald Love (s. 24. helmikuuta 1994 Rochdale, Englanti) on englantilaissyntyinen skotlantilainen jalkapalloilija, joka edustaa Englannin valioliigassa pelaavaa Manchester Unitedia. Pelipaikaltaan oikeajalkainen Love on keskuspuolustaja.


title: Donald Love

text: Love on Manchester Unitedin kasvatti. Hän siirtyi lokakuussa 2015 lainalle Englannin ykkösliigan Wigan Athleticiin. Love pelasi seurassa syyskauden aikana seitsemän ottelua, ennen kuin lainasopimus päättyi tammikuussa 2016. Manchester Unitedin paidassa Valioliigassa Love teki debyyttinsä helmikuussa 2016 tullen vaihdosta kentälle loukkaantuneen Matteo Darmianin tilalle Sunderlandia vastaan.


title: Donald Love

text: Love on edustanut Skotlantia nuorten maajoukkuetasolla. Hän voi edustaa aikuisten maajoukkuetasolla joko Skotlantia tai Englantia, jossa hän on syntynyt.


title: Cliff Ronning

text: Cliff Ronning (synt. 1. lokakuuta 1965, Burnaby, Brittiläinen Kolumbia) on kanadalainen ammattilaisuransa lopettanut jääkiekkoilija. Ronning pelasi 18 kautta NHL-liigassa edustaen seitsemää eri seuraa.


title: Cliff Ronning

text: Ronning junioriuransa WHL-liigan New Westminster Bruinsissa. Jo ensimmäisen WHL-kauden jälkeen St. Louis Blues varasi hänet NHL:n varaustilaisuudessa . Pienen koonsa vuoksi Ronning varattiin vasta varauksen loppupuolella. Kaudella 1984–1985 Ronning voitti WHL:n pistepörssin 197 tehopisteellä, joka oli sarjan silloinen uusi ennätys.


title: Cliff Ronning

text: Ronning ei saanut heti pelipaikkaa ammattilaisjoukkueessa, ja hän vietti valtaosan kaudesta 1985–1986 Kanadan maajoukkueen kanssa harjoitellen ja pelaten eri kansainvälisiä otteluita. Hän pelasi ensimmäisen ammattilaisottelunsa keväällä 1986, kun St. Louis kutsui hänet mukaan pudotuspeleihin. Hän teki pudotuspeleissä ensimmäisen maalinsa. Kauden Ronning vietti vielä puoliksi maajoukkueessa ja puoliksi St. Louisissa. Todellisen läpimurtonsa NHL:ään Ronning teki vasta kaudella , jolloin hän teki 64 ottelussa 24 maalia ja 31 syöttöä.


title: Cliff Ronning

text: Läpimurrosta huolimatta Ronning lähti kaudeksi 1989–1990 Eurooppaan hakemaan pelikokemusta. Hän pelasi Italian pääsarjassa tehokkaan kauden HC Asiagon paidassa tehden 42 ottelussa yhteensä 135 tehopistettä. Ronning palasi kaudeksi St. Louisiin. Kauden puolessa välissä hänet myytiin kuitenkin Vancouver Canucksiin yhdessä Geoff Courtnallin, Robert Dirkin ja Sergio Momesson kanssa vaihdossa Dan Quinniin ja Garth Butcheriin.


title: Cliff Ronning

text: Vancouverissa Ronningsta tuli yksi joukkueen avainpelaajista. Hän pelasi neljä kautta Vancoverissa, minkä jälkeen hän siirtyi vapaana agenttina kaudeksi Winnipegistä Phoenixiin muuttaneeseen Phoenix Coyotesiin. Phoenix myi Ronningin ja Richard Lintnerin kaudella sarjan laajennusjoukkueeseen Nashville Predatorsiin. Ronning oli nuoren ja kokemattoman Nashvillen johtohahmo neljän kauden ajan. Viimeisellä sopimuskaudella Nashville myi Ronningin pelaajakauppojen takarajalla Los Angeles Kingsiin vaihdossa Jere Karalahteen.


title: Cliff Ronning

text: Ronning vietti Los Angelesissa vain kyseisen kevään. Hän siirtyi kesällä Minnesota Wildiin yhdeksi kaudeksi. Seuraava kausi jäi Ronning viimeiseksi. Hän teki vuoden mittaisen sopimuksen New York Islandersin kanssa. Ronning ei pelannut missään , ja helmikuussa 2006 hän ilmoitti lopettavansa ammattilaisuransa.


title: Oliiviselkäpitta

text: Oliiviselkäpitta ("Pitta oatesi") on pittojen heimoon kuuluva varpuslintu.


title: Oliiviselkäpitta

text: Oliiviselkäpittaa tavataan Kiinassa, Laosissa, Malesiassa, Myanmarissa, Thaimaassa ja Vietnamissa, ja sen levinneisyysalueen pinta-ala on noin 548 000 km. Se on luokiteltu elinvoimaiseksi.


title: Teemu Määttä

text: Teemu Määttä (s. 24. tammikuuta 1992) on suomalainen jääpalloilija, joka edustaa Ruotsin Elitserienissä pelaavaa uppsalalaista Siriusta.. Pelipaikaltaan Määttä on keskikenttäpelaaja. Hän kuuluu myös Suomen jääpallomaajoukkueeseen.


title: Teemu Määttä

text: Määttä debytoi Botnian paidassa Bandyliigassa vain 14-vuotiaana kaudella 2006. Maaliskuussa 2015 Määttä siirtyi Ruotsin Elitserienin IFK Kungälviin, jossa hän pelasi yhden kauden.


title: Teemu Määttä

text: Suomen jääpallomaajoukkueessa Määttä teki debyyttinsä vuonna 2010. Hän oli mukana saavuttamassa MM-hopeaa vuoden 2016 MM-kilpailuista, tehden maalin finaalissa Venäjää vastaan.


title: Teemu Määttä

text: Myös Määtän veljet Tuomas ja Tommi Määttä ovat jääpalloilijoita, ja poikien isä Esa Määttä on menestyksekkään peliuransa jälkeen toiminut Botnian valmentajana Bandyliigassa.


title: Lentopallon Suomen Cup 2015

text: Lentopallon Suomen Cupiin 2015 osallistui 4 miesten ja 12 naisten joukkuetta. Miesten joukkueet karsittiin Mestaruusliigan 1. ottelukierroksen perusteella, joten osanottajia oli alun perin 11.


title: Lentopallon Suomen Cup 2015

text: Välieräparit arvottiin. Lopputurnaus pelattiin Elenia-Areenalla.


title: Dioksaanit

text: Dioksaanit ovat heterosyklisiä, orgaanisia yhdisteitä, joiden kemiallinen kaava on CHO. Dioksaanilla on kolme eri isomeerista muotoa.


title: Pesäpallon naisten Mestaruussarjan kausi 1981

text: Pesäpallon naisten Suomen mestaruudesta pelattiin kaudella 1981 kymmenen joukkueen kaksinkertaisena sarjana, jonka perusteella lopulliset sijoitukset määräytyivät.


text: Kauhajoki ja Oulu putosivat. Sarjaan nousivat Viinijärven Urheilijat ja Mansen Pesäpallo.


text: RPL: Anne Salonen, Marita Karhunen, Anitta Sandberg, Satu Hakala, Jaana Salonen, Marja-Leena Olin, Aino-Maija Siren, Pirkko Ollila, Anne Sumi, Jaana Rasimus, Tuija Ansala, Maria Kärkkäinen, Pelinjohtaja ja valmentaja Antero Salonen.


title: Astro-H

text: Astro-H eli Hitomi on japanilainen röntgen-alueen avaruusobservatorio. Se laukaistiin avaruuteen 17. helmikuuta 2016 Tanegashiman avaruuskeskuksesta H-2A-raketilla 575 kilometrin korkeudessa olevalle LEO-kiertoradalle. Se kuitenkin tuhoutui 26. maaliskuuta 2016.


title: Astro-H

text: Tehtävän kestoksi oli suunniteltu vähintään 10 vuotta. Astro-H toimikin odotetusti kunnes 26. maaliskuuta 2016 yhteys siihen menetettiin. Sittemmin satelliitin ympäriltä on havaittu kappaleita mutta myös aluksen lähettämää jonkin tasoista signaalia, kuitenkaan täyttä varmuutta siitä mitä tapahtui ei ole, ja mahdollisuuksia on useita. Kooltaan Astro-H oli keskikokoinen röntgensatelliitti. Laukaisumassa oli noin 2 700 kilogrammaa. Sen pituus oli 14 metriä.


title: Astro-H

text: Astro-H:lla oli tarkoitus tutkia sellaisia olosuhteita joita ei voida kokeellisesti tutkia Maassa. Kuten erittäin korkeita lämpötiloja, voimakkaita gravitaatio- ja magneettikenttiä. Alueita joissa hiukkaset kiihtyvät lähes valonnopeuteen sekä muita kohteita jotka synnyttävät röntgen- ja gammasäteilyä maailmankaikkeuden rajuimmissa ilmiöissä, kuten pulsareja, supernovajäänteitä, mustia aukkoja ja galaksijoukkoja.


title: Astro-H

text: Astro-H:ssa oli neljä röntgenalueen teleskooppia. Kaksi oli pehmeän alueen 0,3–12 keV säteilyn havaisemiseen polttovälillä 5,6 metriä. Kaksi kovan alueen 5–80 keV säteilyn havaisemiseen 12 metrin polttovälillä. Kovan alueen polttoväliä pystyi kuitenkin pidentämään ulos työntyvällä mastolla 6 metriä jolloin pystyttiin tekemään havaintoja 600 keV alueelle asti.


title: Astro-H

text: Observatorion instrumentit ovat:


Poikien jääkiekkoturnaus nuorten talviolympialaisissa 2016 käytiin viiden maan välillä. Turnaus alkoi 12. helmikuuta ja loppuottelu pelattiin 21. helmikuuta.


title: Poikien jääkiekkoturnaus nuorten talviolympialaisissa 2016

text: (isäntämaa)


title: Roller Derby Suomi Cupin kausi 2016

text: Kausi 2016 oli Roller Derby Suomi Cupin neljäs kausi. Runkosarjan neljä parasta pääsivät lopputurnaukseen joka pelattiin Tampereella 10.12. Mestaruuden voitti runkosarjankin voittanut Kallio Rolling Rainbow. Runkosarjan viimeiseksi jäänyt Kouvola Rock'n'Rollers säilytti paikkansa cupissa voitettuaan karsintaottelussa I-divisioonan voittaneen Joensuu Roller Derbyn.


title: Roller Derby Suomi Cupin kausi 2016

text: Kahden tai useamman joukkueen päätyessä tasapisteisiin, runkosarjan sijoitukset ratkaistaan järjestyksessä: 1. keskinäisten ottelujen pisteet, 2. keskinäisten otteluiden piste-ero, 3. keskinäisten otteluiden tehdyt pisteet, 4. kaikkien otteluiden piste-ero, 5. kaikkien otteluiden tehdyt pisteet, 6. arpa. Joukkueiden välinen järjestys ratkaistaan sijoitus kerallaan. Mikäli kaikilla tasapisteissä olevilla joukkueilla ei ole keskinäisiä otteluita ohitetaan kohdat 1-3.


title: Roller Derby Suomi Cupin kausi 2016

text: Lopputurnaus pelattiin 10.12.2016 Tampere Areenassa Tampereella.


title: Roller Derby Suomi Cupin kausi 2016

text: Runkosarjan viimeiseksi jäänyt Kouvola Rock'n'Rollers karsi ensi kauden cup-paikasta I-divisioonan voittaneen Joensuu Roller Derbyn kanssa. Putoamiskarsinta pelattiin lopputurnauksen yhteydessä Tampereella 10.12.2016. Kouvola voitti ottelun 249-164 ja säilytti paikkansa Suomi Cupissa.


title: Pepinin piirikunta

text: Pepinin piirikunta on Yhdysvaltain Wisconsinin osavaltiossa sijaitseva piirikunta. Sen hallinnollinen keskus on Durand. Pepin tunnetaan kirjailija Laura Ingalls Wilderin synnyinpaikkana.


title: Pepinin piirikunta

text: Pepin kuuluu Wisconsinin vähäväkisimpiin piirikuntiin. Se sijaitsee osavaltionsa länsiosassa ja rajoittuu lounaassa Minnesotan osavaltioon. Pepin perustettiin vuonna 1858, sen alue lohkaistiin Dunnin piirikunnasta. Nimensä piirikunta sai ranskalaisten konkistadorien Pierre ja Jean Pepin du Chardonnetsin mukaan.


title: Pepinin piirikunta

text: Mississippin sivujoki Chippewa River virtaa Pepinin piirikunnan halki.


title: Pepinin piirikunta

text: Pepinin naapuripiirikunnat pohjoisesta myötäpäivään ovat Dunn County, Eau Claire County, Buffalo County, Wabasha County (Minnesota), Goodhue County (Minnesota) ja Pierce County.


title: Pepinin piirikunta

text: Pepinin väkiluku oli vuonna 1860 noin 2 400, josta se kasvoi vuosisadan vaihteeseen mennessä noin kahdeksaan tuhanteen. Sen jälkeen piirikunnan väkiluku on pysynyt verraten vakaana runsaassa seitsemässä tuhannessa asukkaassa. Vuonna 2014 piirikunnan väkiluvuksi arvioitiin 7 335 asukasta.


title: Pepinin piirikunta

text: Pepinin piirikunnan alueella sijaitsee kahdeksan kaupunkia: Albany, Durand, Frankfort, Lima, Pepin, Stockholm, Waterville ja Waubeek.


title: Julian Nagelsmann

text: Julian Nagelsmann (s. 23. heinäkuuta 1987 Landsberg am Lech) on saksalainen jalkapallovalmentaja. Tällä hetkellä hän toimii Bundesliigassa pelaavan TSG 1899 Hoffenheimin päävalmentajana.


title: Julian Nagelsmann

text: Nagelsmannin oma pelaajaura oli varsin vaisu. Hän kuului hetken aikaa sekä TSV 1860 Münchenin että FC Augsburgin kakkosjoukkueisiin, mutta ei pelannut kummassakaan yhtään ottelua. Nagelsmannin ura päättyi lopulta polvivammoihin.


title: Julian Nagelsmann

text: Nagelsmannin ensimmäinen valmentajapesti oli pelaajaskoutin pesti hänen vanhassa seurassaan FC Augsburgissa vuonna 2008. Vuonna 2013 hän toimi lyhyen aikaa TSG 1899 Hoffenheimin apuvalmentajana. Vuonna 2014 Nagelsmann johdatti saman seuran A-juniorit Saksan mestaruuteen. Lokakuussa 2015 Nagelsmann nimettiin Hoffenheimin edustusjoukkueen päävalmentajaksi kaudelle 2016–2017, mutta hän nousikin virkaan jo helmikuussa 2016 Huub Stevensin siirryttyä sivuun sydänongelmien takia. Näin ollen Nagelsmanninsta tuli Bundesliigan historian nuorin päävalmentaja. Naglesmann tuli joukkueen peräsimeen vaikeassa tilanteessa, kun Hoffenheim oli juuttunut putoamiskamppailuun. Keväällä joukkueen peli piristyi ja Nagelsmann luotsasi Hoffenheimin viiden ottelun tappiottomaan putkeen. Lopulta pistesaalis riitti turvaamaan sarjapaikan pisteen erolla karsintaviivaan. Kaudella 2016/17 Nagelsmannin joukkue onnistui erinomaisesti, vaikka tasapelit verottivatkin pistesaalista. Joukkue hävisi ensimmäisen ottelunsa Bundesliigassa vasta 28. tammikuuta RB Leipzigille. Kaiken kaikkiaan Hoffenheim hävisi vain neljä Bundesliiga-ottelua ja voitti kauden aikana myös mestarijoukkue FC Bayern Münchenin. Lopulta Nagelsmannin joukkue sijoittui Bundesliigassa neljänneksi, mikä oli seuran historian paras saavutus.


title: Liissilä

text: Liissilä () on maalaiskunta Leningradin alueen Tusinan piirissä Venäjällä. Sen keskustaajama Liissin Korppus (ven. Ли́сино-Ко́рпус, "Lisino-Korpus") sijaitsee Lustovkajoen varrella 20 kilometriä Tusinasta lounaaseen. Kunnassa on 2 000 ja taajamassa 900 asukasta (vuonna 2010).


title: Liissilä

text: Liissinän kunnan pinta-ala on 997,645 neliökilometriä. Se rajoittuu pohjoisessa Tusinan piirin Vornasuon , idässä Tusinan ja Lupanan, etelässä Novgorodin alueen Tjosovo-Netylskin ja Lugan piirin Jam-Tjosovon sekä lännessä Hatsinan piirin Viiritsan ja Susaninan kuntiin. Kunnan alueella sijaitsee Liissilän rauhoitusalue.


title: Liissilä

text: Keskustaajaman lisäksi kuntaan kuuluu 16 kylää ja asutusta: Ala-Sytti (ven. "Nižnije Sjutti"), Fedosjino, Joklina ("Joglino"), Kastenskaja, Kivikko ("Kamenka"), Kummola ("Gummolovo"), Malinovka, Määsinä ("Mašino"), Peri, Peräsaari ("Konetški"), Radofinnikovo, Riikala ("Griškino"), Turova ("Turovo"), Tuupoviika ("Dubovik"), Ylä-Sytti ("Verhnije Sjutti") ja Zverinets.


title: Liissilä

text: Vatjan viidenneksen Inkeren pogostaan kuulunut Liissilän ortodoksinen kirkko mainitaan vuoden 1612 tarkastuskirjassa. Ruotsalaisaikana 1600-luvulla perustettiin Liissilän luterilainen seurakunta.


title: Liissilä

text: Kunnan keskustaajama on syntynyt vuonna 1834, jolloin valtion omistaman kartanon alueelle perustettiin Venäjän ensimmäinen opetuskäyttöön tarkoitettu metsänhoitoalue. Metsänhoitajakoulun lisäksi siellä toimi keisarillinen metsästysmaja. Vuonna 1918 lakannut metsäoppilaitos aloitti toimintansa uudelleen vuonna 1934.


title: Liissilä

text: Kunnan läpi kulkee Pietarista Novgorodiin johtava rautatie sekä Kemppaalan ja Hattulan välinen R-40-maantie. Paikallisista elinkeinoista tärkein on metsätalous. Keskustaajamassa on metsäoppilaitos ja Liissilän metsänhoitoalue toimii Pietarin metsäteknisen akatemian harjoitusalueena. Palveluihin kuuluu kaksi lastentarhaa ja koulua, kulttuuritalo ja kirjasto.


title: Liissilä

text: Paikallisia nähtävyyksiä ovat Nikolai Benois’n Liissilän keskustaajamaan suunnittelemat jääkäriopiston rakennus (1855), keisarillinen metsästysmaja (1860) ja kirkko (1862).


title: Tuomas Määttä

text: Tuomas Määttä (s. 17. huhtikuuta 1996) on suomalainen jääpalloilija, joka edustaa Ruotsin pääsarjassa pelaavaa Edsbyns IF:ää. Pelipaikaltaan Määttä on keskikenttäpelaaja. Hän kuuluu myös Suomen jääpallomaajoukkueeseen.


title: Tuomas Määttä

text: Suomessa Määttä edusti Botnia-69:ää, jonka Bandyliigassa pelaavassa edustusjoukkueessa hän debytoi kaudella 2011–2012. Myöhemmin hän toimi myös joukkueen kapteenina. Ruotsiin hän siirtyi Suomen-mestaruuteen päättyneen kauden 2015–2016 jälkeen. Mestaruuskaudella Määttä voitti Bandyliigan pistepörssin niin runkosarjassa kuin pudotuspeleissäkin.


title: Tuomas Määttä

text: Määttä on edustanut Suomen jääpallomaajoukkuetta vuosien 2015, 2016 ja 2017 MM-kilpailuissa. Vuonna 2016, jolloin Suomi saavutti hopeaa, Määttä valittiin toimittajien valitsemaan kisojen tähdistöön. Vuoden 2017 MM-kisojen jälkeen Tuomas määttä on pelannut 25 A-, 5 B-, 10N-, 13P-maaottelua.


title: Tuomas Määttä

text: Myös Määtän veljet Teemu ja Tommi ovat jääpalloilijoita. Poikien isä Esa Määttä on menestynyt jääpalloilija ja valmensi Botnia-69:n Suomen-mestariksi vuonna 2016.


title: Tuomas Määttä

text: Seurajoukkueessa:


title: Tuomas Määttä

text: Maajoukkueessa:


title: Kaarle V:n palatsi

text: Kaarle V:n palatsi () on täysrenessanssirakennus Granadan Alhambrassa, Espanjassa. Sen rakennutti Kaarle V. Palatsin rakentaminen aloitettiin 1533.


Tyttöjen jääkiekkoturnaus nuorten talviolympialaisissa 2016 käytiin viiden maan välillä. Turnaus alkoi 12. helmikuuta ja loppuottelu pelattiin 21. helmikuuta.


title: Tyttöjen jääkiekkoturnaus nuorten talviolympialaisissa 2016

text: (isäntämaa)


title: Stella Christine

text: Stella Christine Elisabet Löflund (taitelijanimeltään Stella Christine, s. 13. toukokuuta 1992) on suomalainen laulaja-lauluntekijä.


title: Stella Christine

text: Stella Christine osallistui vuoden 2016 Uuden Musiikin Kilpailuun itse tekemällään kappaleella "Ain’t Got Time For Boys". Kappale selviytyi UMK:n finaalissa kahdeksanneksi.


title: Qadesh (jumalatar)

text: Qadesh tai Qetesh (seemiläisestä sanasta ”"Pyhä"”) oli syyrialais-kaanaanilaisesta uskonnosta Egyptin mytologiaan omaksuttu hedelmällisyyden, ekstaasin ja seksuaalisen nautinnon jumalatar. Qadesh oli suosittu etenkin uuden valtakunnan aikaan.


title: Namtso

text: Namtso on suolajärvi Tiibetissä, Kiinassa. Se sijaitsee 4 718 metrin korkeudessa merenpinnasta. Namtso on pinta-alaltaan Kiinan toiseksi suurin suolajärvi Qinghaijärven jälkeen. Järvi on 90 kilometriä pitkä ja leveimmillään 30 kilometriä. Järven suurin syvyys on 35 metriä.


title: Miha Verlič

text: Miha Verlič (s. 21. elokuuta 1991 Maribor, Slovenia) on slovenialainen jääkiekkoilija, joka pelaa Saksan DEL-liigan Fischtown Pinguinsissa. Hän on pelipaikaltaan keskushyökkääjä, mutta osaa pelata myös laidassa.


title: Miha Verlič

text: Verlič on HDK Mariborin kasvatti. Hän pelasi seurassa ensimmäiset miesten pelinsä vain 15-vuotiaana Slovenian pääsarjassa kaudella 2006–2007. Kaudeksi 2009–2010 Verlič siirtyi Tšekkiin HC Slezan Opavan A-nuoriin. Hän pelasi kauden aikana myös kahden ottelua seuran miesten joukkueessa maan kolmanneksi korkeimmalla sarjatasolla 2. česká hokejová ligassa. Kauden 2010–2011 Verlič pelasi kokonaan Slezanin A-nuorissa.


title: Miha Verlič

text: Kaudeksi 2011–2012 Verlič palasi kotimaahansa ja siirtyi pelaamaan Itävallan Erste Bank Eishockey Ligaa slovenialaiseen Olimpija Ljubljanaan. Hänen tulokaskautensa siellä toi 35 runkosarja- ja 11 playoff-ottelussa tehot 3+3=6. Verlič pelasi Olimpijan kanssa kevätkaudella myös Slovenian pääsarjaa, jossa hän voitti kauden päätteeksi mestaruuden, kuten myös kahtena seuraavana keväänä. Kaudella 2013–2014 Verlič oli EBEL:ssä joukkueen paras pistemies, maalintekijä ja syöttäjä tehoilla 20+20=40. Hän jakoi myös joukkueen vakiopelaajista Olimpijan sisäisen tehotilaston voiton Ken Ograjenšekin ja Nick Rossin kanssa lukemalla +2.


title: Miha Verlič

text: Verlič siirtyi kaudeksi 2014–2015 jatkamaan EBEL-uraansa Graz 99ersiin. Kaudeksi 2015–2016 hän siirtyi vuoden mittaisella sopimuksella Villacher SV:n riveihin. Huhtikuussa 2016 Verlič teki joukkueen kanssa kaksivuotisen jatkosopimuksen. Kaudella 2016–2017 hän oli 21 osumallaan Villachin toiseksi paras maalintekijä maanmiehensä Jan Urbasin jälkeen. Kaudella 2017–2018 Verlič oli tehoilla 15+18=33 joukkueen sisäisessä pistepörssissä kolmantena, kunnes maaliskuussa 2018 hän siirtyi loppukauden sopimuksella SM-liigajoukkue JYPiin liigan siirtotakarajalla.


title: Miha Verlič

text: Kaudeksi 2018–2019 Verlič siirtyi kaksivuotisella sopimuksella Saksan DEL-liigan Fischtown Pinguinsiin.


title: Miha Verlič

text: Verlič edusti Sloveniaa Sotšin olympiakisoissa 2014 ja Pyeongchangin olympiakisoissa 2018 sekä jälkimmäisen turnauksen karsinnoissa. Hän pelasi myös MM-kilpailuissa vuosina 2015 ja 2017 sekä IA-divisioonan MM-kilpailuissa vuosina 2014, 2016 ja 2018, joista ensimmäistä turnausta päättyi kultaan. Vuoden 2018 turnauksessa Verlič oli Slovenian paras pistemies ja syöttäjä tehoilla 3+4=7 ja hän jakoi koko turnauksen tehotilaston voiton kolmen muun pelaajan kanssa lukemalla +4.


title: Miha Verlič

text: Verlič pelasi myös alle 20-vuotiaiden I-divisioonan MM-kilpailuissa vuosina 2010 ja 2011, joista jälkimmäinen turnaus päättyi B-lohkon hopeaan ja ensimmäinen A-lohkon pronssiin. Hän pelasi myös alle 18-vuotiaiden I-divisioonan MM-kilpailuissa vuonna 2008 sekä II-divisioonan MM-kilpailuissa vuonna 2009, jolloin Verlič voitti A-lohkon hopeaa.


title: Miha Verlič

text: Verličin isoveli Jure pelaa maalivahtina Ranskan toiseksi korkeimmalla sarjatasolla FFHG Division 1:n Remparts de Toursissa. Veljesten isä Andrej Verlič on toiminut Slovenian ikäkausimaajoukkueiden johtotehtävissä.


title: Kainuun liitto

text: Kainuun liitto on yksi Suomen 19 maakuntien liitosta. Liittoa johtavat maakuntavaltuusto ja maakuntahallitus, joihin nähden maakuntajohtajan johtamalla Kainuun liitolla on avustava rooli. Maakunnan ylimpien päätöstentekijöiden, sekä poliittisten, että viranomaisten yhteisenä tavoitteena on tuoda esiin maakunnan kehittämislinjaukset ja tahto. Tämä tapahtuu maakuntakaavan ja maakuntastrategian kautta. Kainuun liiton kuntayhtymässä ovat mukana kaikki Kainuun maakunnan kunnat, eli Paltamo, Hyrynsalmi, Ristijärvi, Suomussalmi, Puolanka, Sotkamo, Kuhmo ja Kajaani.


title: Kainuun liitto

text: Vuoden 2016 alussa Kainuun liitossa oli yhteensä 26 työntekijää.


title: Kainuun liitto

text: Kainuun liiton toimintaa ja tehtäviä ohjaavat ja määrittävät kaksi lakia. Ensimmäistä näistä kahdesta laista on "laki alueiden kehittämisestä ja rakennerahastotoiminnan hallinnoinnista" Toinen toimintaa määrittävä laki on "laki alueiden kehittämisen ja rakennerahastohankkeiden rahoittamisesta".


title: Kainuun liitto

text:
Alueiden käytön merkittävin keskeinen tehtäviä ovat maakuntakaavoitus, sidosryhmäyhteistyö, viranomaistehtävät alueidenkäytössä ja edunvalvonta.
Maakuntakaava on kuntien näkökulmasta ohje ja raami, joka tulee ottaa huomioon tehtäessä tai muutettaessa kunnissa asema- tai yleiskaavoja.


title: Kainuun liitto

text: Maakuntakaavan huomioimista odotetaan myös viranomaisilta niiden toimissa, jotka vaikuttavat näiden päätöksenteossa ja suunnittelussa alueidenkäyttöön. Maakuntakaava on kartta, jossa on kaavamerkinnät, määräykset ja selostukset. Nämä vaikuttavat sen sisältöön, taustoittavat kaavan ratkaisuja sekä tuovat esiin myös vaikuttavuuden tietoja. Maakuntakaavaa täydentämässä ja sen tietoa tarkentamassa ovat vaihemaakuntakaavat. Maakuntakaavan tekee Kainuun liitto ja hyväksyy Kainuun maakuntavaltuusto. Vuoden 2015 loppuun asti maakuntakaava lähetettiin maakuntavaltuuston hyväksymänä vahvistettavaksi ympäristöministeriöön, mutta 1. helmikuuta 2016 voimaan tullut maankäytön- ja rakennuslain lakimuutos poistaa ministeriön vahvistuksen tarpeen. Tällöin vahvistustarve kaavasta siirtyy maakunnan liitoille.


title: Kainuun liitto

text: Elinkeino ja aluekehitys vastaa alueellisesta kehittämissuunnitelmasta, jotka kuuluvat lain mukaan maakuntaliitoille. Aluekehitykseen kuuluvat sekä kansallisen tason että EU:n alue- ja koheesiopolitiikan toteuttaminen, johtaminen ja suunnittelu Kainuun maakunnassa. Tämä kehitystyö tapahtuu alueyhteistyössä Pohjois-Pohjanmaan kanssa sekä lähialueyhteistyön kautta.


title: Kainuun liitto

text: Maakunnan elinvoimaisuuden ylläpitäminen ja kehittäminen ovat näkökulmia, joista elinkeinoa ja aluekehitystä tarkastellaan. Tähän liittyvät lähialueiden ja kansainvälinen toiminta muiden maakuntien kanssa, sekä muiden maiden alueellisten toimijoiden yhteistyö Kainuun liiton ja maakunnan kanssa.


title: Kainuun liitto

text: Kainuun liiton kuntayhtymän perussopimuksen 5§ mukaan liiton tehtävänä on ottaa omissa toimissaan huomioon edunvalvontatyö muiden toimijoiden sekä sidosryhmien välillä, josta on lopulta hyötyä maakunnan aluekehitykselle. Tässä perussopimus painottaa yhteistyön ja kumppanuuksien hoitamista sekä maakunnan sisällä, että maakunnan ulkopuolella. Jälkimmäisellä tarkoitetaan sekä kansallista, että Euroopan unionin ja muun kansainvälisen toiminnan tasoa. Edunajamisen eri teemat päivittyvät ja tarkentuvat aina tarpeen ja tilanteiden mukaan ja nämä teemat muutoksineen voi löytää edunajamisen hankeluetteloista.


title: Kainuun liitto

text: Edunajamisen ja yhteistyön näkökulmasta viestinnällä on olennainen rooli, koska perussopimus asettaa sen tehtäväksi Kainuun positiivisen tunnettavuuden kansallisesta ja kansainvälisesti. Edunajamisen koordinointiin ja jatkojalostamiseen on muodostettu oma edunajamisen tiimi, joka koostuu Kainuun liiton lisäksi muista tämän erityisalueen kannalta tärkeistä toimijoista.


title: Kainuun liitto

text: Kainuun liiton perussopimuksessa määritellään sen perustehtäväksi maakunnan elinkeinon ja asukkaiden toimintaympäristön kehittäminen edunajamisen ohella. Näitä mahdollistaakseen liiton tarkoituksena on toteuttaa hankkeita, kehittämistyötä sekä suunnitelmia ja edunvalvontaa jäsenkunnissa, niiden ja maakunnallisten sekä maakunnan ulkopuolisten sidosryhmien välillä. Hanketoiminta painottuu myös Kainuun maakuntaohjelmassa määriteltyjen kohdealueiden mukaan..


title: Kainuun liitto

text: Hankkeiden parissa työskentelyyn ja toteuttamiseen liittyy esimerkiksi Kainuun liiton tekemät hankkeiden tilaukset, osarahoittaminen ja hankepartnerina toimiminen. Hankkeiden valmistelu jakautuu liiton sisäisesti eri vastuualueiden puolelle ja kansainvälisestä rahoituksessa on nimetty omat vastuuhenkilöt. Kansainvälistä rahoitusta on ohjelmakaudella 2014–2020 muun muassa Baltic Sea Region Programme, Northern Perhiphery and Artic Programme, Interreg Europe, ENI Kolartic ja Karelia CBC – ohjelmista.


title: Kainuun liitto

text: Kainuun liiton tiloissa toimii Euroopan komission ylläpitämä tiedotuspiste. Europe Direct -pisteessä on tarkoitus levittää ja jakaa tietoa Euroopasta. Näihin liittyvät kansalaisten perusoikeudet, EU-toimielinten toiminnasta, EU:n tarjoamista rahoitusmahdollisuuksista ja rakennerahastoista tiedottaminen ja kansainvälisestä harjoitteluvaihdosta. Tämän lisäksi Europe Direct Kainuu tiedottaa ja jakaa tietoa tilaisuuksista ja EU-poliitikkojen toiminnasta sekä heidän painopistealueistaan.


title: Kainuun liitto

text: Tiedotuksessa Europe Direct Kainuu käyttää sosiaalista mediaa sekä Kainuun liiton uutiskirjettä. Uutiskirjeessä on oma EU-tietoutta käsittelevä osionsa. Europe Direct Kainuu on myös koonnuttietoa tulevien vuosien EU-rahoituksesta Kainuun liiton sivuille.


title: Kainuun liitto

text: Kainuun maakuntasuunnitelma 2035 edustaa maakunnassa sen maakuntavaltuuston hyväksymää poliittista tahtotilaa. Maakuntasuunnitelma pitää sisällään tulevaisuutten liittyvät suunnitelmat ja tavoiteltavan kehityksen, kehittämislinjaukset ja siihen liittyvän strategian. Näiden lisäksi suunnitelma asettaa tavoitetilan maakunnan aluerakenteelle pitkällä aikajänteellä eli 10–30 vuodeksi. Nykyinen maakuntasuunnitelma on hyväksytty Kesäkuussa 2014.


title: Kainuun liitto

text: Alueidenkäytön näkökulmasta maakuntakaava on tärkeä toimintaa ohjaava suunnitteluasiakirja. Aikajänne maakuntakaavalle on 10–30 vuotta ja nykyisen kaavan tarkastelu käynnistyi vuonna 2014.


title: Kainuun liitto

text: Maakuntaohjelman tarkoituksena on tuolla esille ne keinot, joilla pitkän aikavälin maakuntasuunnitelman asettamiseen tavoitteisiin on tarkoitus päästä. Strategiset valinnat ja kehittämisen painopisteet ovat ne, joiden kautta pyritään vaikuttamaan lyhyellä aikavälillä. Tavoitteisiin on tarkoitus päästä kehittämistoimien, edunvalvonnan ja organisaation kehittämistoimia hyödyntäen.


title: Kainuun liitto

text:
Nykyisellään maakuntaohjelmassa on neljä eri painopistettä, jotka keskittyvät yhteiskunnan eri sektorien toiminnan kehittämiseen. Näitä pyritään tarkastelemaan maakuntaohjelmassa läpikäytävien teemojen kautta sekä huomioimaan niihin vaikuttavat ja niitä ohjaavat arvot. Aikajänne maakuntaohjelmalle on neljä vuotta ja nykyinen maakuntaohjelma on aikavälille 2014–2017.
Kainuun toimeenpanosuunnitelma ("TOPSU") laaditaan kahden vuoden ajaksi. Toimeenpanosuunnitelmassa on tarkoitus seurata, priorisoida ja sovitella Kainuun liiton ja muiden viranomaisten toimia, jotta maakuntaohjelmassa asetettuja tavoitteita toteutetaan onnistuneesti.


title: Kainuun liitto

text: TOPSU:lla ohjataan hanketoimintaa siten, että edellä mainitut maakuntaohjelman strategiset tavoitteet ja painotukset tulevat hankkeiden toiminnassa huomioiduiksi sekä rahastojen ja rahoittajien kriteerit tulevat täytetyiksi.


title: Kainuun liitto

text: Kainuun liiton maakuntavaltuusto koostuu Kainuun kuntien ja kaupunkien valtuustojen nimeämistä maakuntavaltuutetuista ja varavaltuutetuista. Ehdoiksi valtuutettujen asettamiselle ja nimeämiselle on se, että maakuntavaltuutettu tai varajäsen ovat kumpikin jäseninä oman kuntansa valtuustoissa. Kunnallisvaalit määrittävät sen, kuinka paikkamäärät ovat suhteessa toisiinsa maakuntavaltuustossa.


title: Kainuun liitto

text:
Kainuun maakuntavaltuuston tehtävät on määritelty "Kainuun liiton perussopimuksen 12§:ssä."
Kainuun kuntien ja kaupunkien edustajien määrä maakuntavaltuusto jakautuu kolmeen kokoluokkaan. Kullakin varsinaisella maakuntavaltuutetulla on myös varavaltuutettu. 2013 - 2016 valtuustossa edustajien määrä kunnittain on määritelty seuraavanlaisesti:2013 - 2016 Kainuun maakuntavaltuuston puheenjohtajisto


title: Kainuun liitto

text: Kainuun liiton perussopimuksen 16. pykälän mukaan maakuntahallituksen tehtävänä on edustaa kuntayhtymää, tehdä sopimuksia sen puolesta ja valvoa kuntayhtymän etua. Kainuun liiton kuntayhtymän 2012 laadittu hallintosääntö määrittää tarkemmin maakuntahallituksen tehtäviä ja toimenkuvia sekä vastuita. Maakuntahallituksen toimikausi on kahden vuoden mittainen.


title: Kainuun liitto

text: Maakuntahallituksen 2015–2016 puheenjohtajisto


title: Kainuun liitto

text: Maakuntahallituksessa on yhteensä 13 jäsentä kaudella 2015–2016. Kajaanista varsinaisia edustajia on yhteensä viisi varajäsenineen ja muista Kainuun seitsemästä kunnasta sekä kaupungista on yksi hallituksen varsinainen jäsen varajäsenineen.


title: Kainuun liitto

text: Kainuun maakunnallinen nuorisovaltuusto ("tunnetaan myös MaNu") on poliittisesti sitoutumaton Kainuun nuorille tarkoitettu vaikuttajaryhmä.


title: Kainuun liitto

text:
Maakunnallinen nuorisovaltuusto koostuu
Yllä olevat tahot nimeävät kukin kaksi edustajaa maakunnalliseen nuorisovaltuustoon kahden vuoden mittaiselle kaudelle. Nuorisovaltuustolla on myös Kainuun liitosta ja Kainuun sosiaali- ja terveydenhuollon kuntayhtymän kummivaltuutetut, joita on yhteensä seitsemän. Kummivaltuutetut pyritään nimeämään valtuustojen poliittisista puolueista ja ryhmistä.


title: Kainuun liitto

text: Maakunnallinen nuorisovaltuusto tekee yhteistyötä Kainuun liiton, Kainuun kuntien ja maakunnan sosiaali- ja terveydenhuollon kuntayhtymän kanssa. Kainuun liitto hoitaa useita käytännön asioita liittyen nuorisovaltuuston toimintaan, joita ovat esimerkiksi kokouskutsut, esityslistojen laatiminen ja ohjauksen antaminen pöytäkirjojen tekemiseen ja päätöksenteon käytäntöihin.


title: Kainuun liitto

text: Maakunnallisen nuorisovaltuuston tehtäviä ei ole erikseen määritelty laissa, mutta sen toimintaperiaate on päätetty perustuen nuorisolain 8§.


title: Kainuun liitto

text: Tehtävien pääkohtia on neljä.Nuorisovaltuuston lisätehtäviä:


title: Matic Podlipnik

text: Matic Podlipnik (s. 9. elokuuta 1992 Jesenice, Slovenia) on slovenialainen jääkiekkopuolustaja, joka pelaa Ranskan Ligue Magnusin Lions de Lyonissa.


title: Matic Podlipnik

text: Podlipnik on HK Jesenicen kasvatti. Hän pelasi HD mladi Jesenicen junioreissa, jsta Podlipnik siirtyi 17-vuotiaana Itävaltaan EC Salzburgin A-nuoriin kaudeksi 2009–2010. Hän voitti kauden päätteeksi Itävallan A-nuorten mestaruuden. Kaudella 2010–2011 Podlipnik debytoi miesten peleissä pelattuaan kautensa Salzburgin kakkosjoukkueessa Itävallan toiseksi korkeimmalla sarjatasolla Nationalligassa. Kaudella 2011–2012 hän osallistui seuran kanssa Red Bull Cupiin.


title: Matic Podlipnik

text: Kaudeksi 2011–2012 Podlipnik siirtyi kaksivuotisella sopimuksella Tšekin toiseksi korkeimmalle sarjatasolle 1. česká hokejová ligan HC Dukla Jihlavaan. Molempien sopimuskausiensa jälkeen, maaliskuussa 2014 hän teki vuoden mittaisen jatkosopimuksen joukkueen kanssa. Kesken kauden 2014–2015, joulukuussa 2014 Podlipnik palasi kuitenkin kotimaahansa ja siirtyi Itävallan Erste Bank Eishockey Ligan Olimpija Ljubljanaan. Hänen ensimmäinen pääsarjakautensa toi 29 runkosarjaottelussa tehot 3+8=11.


title: Matic Podlipnik

text: Elokuun 2015 lopulla Podlipnik teki kuukauden mittaisen try-out -sopimuksen EBEL:n italialaisjoukkue HC Bolzanon kanssa. Hänen koejaksonsa jatkui aina marraskuuhun saakka ja Podlipnik jäi lopulta ilman jatkosopimusta. Tammikuussa 2016 hän palasi Tšekin 1. ligaan ja siirtyi loppukauden sopimuksella SK Horácká Slavia Třebíčin riveihin.


title: Matic Podlipnik

text: Kaudeksi 2016–2017 Podlipnik siirtyi vuoden mittaisella sopimuksella Ranskan Ligue Magnusin Lions de Lyoniin.


title: Matic Podlipnik

text: Podlipnik edusti Sloveniaa Sotšin olympiakisoissa 2014 sekä IA-divisioonan MM-kilpailuissa vuonna 2014, jolloin hän voitti kultaa.


title: Matic Podlipnik

text: Podlipnik pelasi myös alle 20-vuotiaiden I-divisioonan MM-kilpailuissa vuonna 2011, jolloin hän voitti B-lohkon hopeaa sekä IA-divisioonan MM-kilpailuissa vuonna 2012. Podlipnik pelasi myös alle 18-vuotiaiden II-divisioonan MM-kilpailuissa vuosina 2009 ja 2010, joista jälkimmäinen turnaus päättyi B-lohkon kultaan ja ensimmäinen turnaus A-lohkon hopeaan. Hän voitti vuoden 2010 turnauksen puolustajien pistepörssin tehoilla 2+7=9.


title: Matic Podlipnik

text: Podlipnikin serkku Gregor Koblar on Slovenian maajoukkuehyökkääjä, joka pelaa hänen joukkuetoverinaan Lyonissa.


title: Damir Ryspajev

text: Damir Muratuli Ryspajev (, "Damïr Muratulı Rıspaev"; , "Damir Muratovitš Ryspajev" (sukunimi syntyessään Muhangalijev); s. 25. huhtikuuta 1995 Öskemen, Kazakstan) on kazakstanilainen jääkiekkoilija, joka pelaa Kazakstanin mestaruusarjaa Nomad Astanassa. Hän on pelipaikaltaan hyökkääjä, mutta osaa pelata myös puolustajana. Ryspajev laukoo oikealta. Hänet on tunnettu pelityyliltään tappelijana. Ryspajev sai elokuussa 2016 harjoitusottelussa kiinalaista KHL-joukkue Kunlun Red Staria vastaan pelatun ottelun väkivaltaisuuksiensa vuoksi elinikäisen pelikiellon KHL:ään 18. elokuuta 2016, joka kuitenkin peruttiin 26. joulukuuta 2017


title: Damir Ryspajev

text: Ryspajev on Torpedo Ust-Kamenogorskin kasvatti. Hän pelasi ensimmäiset miesten pelinsä kuitenkin vain 16-vuotiaana Barys Astanan kakkosjoukkueessa Kazakstanin mestaruussarjassa kaudella 2011–2012. Kaudeksi 2012–2013 Ryspajev siirtyi Venäjän nuorten sarja MHL:n kazakstanilaisjoukkue Snežnyje Barsy Astanaan. Hän sijoittui 119 minuutillaan sarjan jäähypörssissä yhdeksänneksi. Kaudesta 2013–2014 Ryspajev pelasi noin puolet Kazakstanin mestaruussarjan Berkut Karagandassa. Hän jakoi sarjan jäähypörssin viidennen sijan Arlan Kokshetaun Daniel Hančákin kanssa 97 minuutillaan.


title: Damir Ryspajev

text: Kaudella 2014–2015 Ryspajev nousi Barys Astanan KHL-joukkueeseen, jossa hän pelasi seitsemän runkosarjaottelua ilman tehopisteitä ja keräten jopa 83 jäähyminuuttia. Ryspajev pelasi kauden aikana miesten pelejä myös kuuden ottelun verran Kazakstanin mestaruussarjan Nomad Astanassa. Hän tappeli KHL:n puolella lähes aina jäälle päästyään entisenä NHL-tappelijana tunnetun Barysin päävalmentaja Andrei Nazarovin alaisuudessa. Kaudella 2015–2016 Ryspajev palasi taas tuttuun pelityyliinsä, kun Nazarov palasi joukkueen luotsiksi erotetun Erlan Sagymbajevin tilalle lokakuussa 2015. Ryspajev keräsi 16 runkosarjaottelussa peräti 111 jäähyminuuttia. Hän vahvisti kevätkaudella taas myös Nomadia.


title: Damir Ryspajev

text: 8. elokuuta 2016 Barys Astanan President of Kazakhstan´s Cupissa pelatussa harjoitusottelussa KHL:n kiinalaista laajennusjoukkue Kunlun Red Staria vastaan Ryspajev syyllistyi jo ottelun kolmannella minuutilla poikkeukselliseen ylilyöntiin tyrmättyään ensin Tomáš Marcinkon nyrkillä jäänpintaan. Marcinko sai tilanteesta aivotärähdyksen. Tämän jälkeen Ryspajev hyökkäsi muiden jäällä olleiden Kunlunin pelaajien, Vitali Zotovin, Aleksandr Mikulovitšin ja Rudi Yingin kimppuun. Sitten hän yritti lyödä vielä vastustajan vaihtoaitioissa olleita pelaajia, kunnes tuomarit saivat Ryspajevin rauhoitettua. Myös muita jäällä olleita Barysin pelaajia haki tappelua. Kunlunin päävalmentaja Vladimir Jurzinov Jr. päätti kuitenkin käskeä joukkueensa pukukoppiin ja keskeyttää ottelun Barysin pelaajien väkivaltaisuuden vuoksi. Kunlun tuomittiin häviämään ottelu lukemin 0–5. Seuraavana päivänä KHL asetti Ryspajevin pelikieltoon toistaiseksi. Kunlunin toimitusjohtaja Vladimir Kretšin kertoi seuran tekevän tilanteesta tutkintapyynnön Kazakstanin poliisille. 18. elokuuta 2016 KHL päätti asettaa Ryspajevin elinikäiseen pelikieltoon liigassa.


title: Damir Ryspajev

text: Ryspajev palasi kaudeksi 2016–2017 Nomad Astanaan. Hän voitti kauden päätteeksi Kazakstanin-mestaruuden.


title: Damir Ryspajev

text: Ryspajevin KHL-pelikielto kumottiin 26. joulukuuta 2017. Hän solmi vuoden 2017 lopussa kauden loppuun ulottuvan sopimuksen Barys Astanan kanssa.


title: Damir Ryspajev

text: Ryspajev pelasi alle 20-vuotiaiden IB-divisioonan MM-kilpailuissa vuonna 2015 voittaen kultaa sekä alle 18-vuotiaiden IB-divisioonan MM-kilpailuissa vuonna 2013 voittaen kultaa. Hänet nimettiin myös Kazakstanin vuoden 2016 miesten MM-joukkueeseen, mutta Ryspajevin kisapassia ei lopulta kuitenkaan leimattu.


title: Henrik Ekberg

text: Åke Henrik Ekberg (s. 25. huhtikuuta 1944 Inkoo) on suomenruotsalainen valtiotieteen tohtori, kustannustoimittaja ja historiantutkija.


title: Henrik Ekberg

text: Ekberg pääsi ylioppilaaksi 1963 Virkkalan yhteiskoulusta ja hän valmistui valtiotieteen kandidaatiksi Helsingin yliopistosta vuonna 1969. Hän jatkoi opintojaan 1980-luvun puolivälissä ja väitteli vuonna 1991 valtiotieteen tohtoriksi. Väitöskirja "Führerns trogna följeslagare" käsitteli suomalaista natsismia vuosina 1932–1944.


title: Henrik Ekberg

text: Ekberg toimi 1969–1985 ja 2001–2007 Uppslagsverket Finland -tietosanakirjan päätoimittajana ja hän oli Schildtsin kustantamon palveluksessa 1973–2009 ja kustantamon tietokirjallisuustoimittajana 1985–2000. Hän toimitti muun muassa viisi painosta "Vem och vad" -hakuteosta ja kirjasarjat "Finland i krig 1–3" (1986–2001) ja "Finlands historia 1–4" (1992–1999). Ekberg jäi eläkkeelle 2009.


title: Olavi (albumi)

text: Olavi on Olavi Uusivirran seitsemäs studioalbumi, joka julkaistiin 12. helmikuuta 2016 levymerkillä Johanna Kustannus.


title: Olavi (albumi)

text: Kappaleista suurin osa on Olavin säveltämiä ja sanoittamia. Kappaleiden sävellystyössä on ollut myös mukana Timo Kämäräinen. Toton Africa-kappaleen sävellys on kokonaan Timon käsialaa ja sanoitus Olavin käsialaa.


title: Olavi (albumi)

text: Albumi debytoi Suomen virallisen listan ensimmäisellä sijalla, ja pysyi listalla yhteensä 27 viikkoa.


title: Mark Gatha

text: Mark Gatha (s. 16. maaliskuuta 1974 Calgary, Alberta) on kanadalainen kirurgi ja entinen ääninäyttelijä. Hän oli Domon Kasshun englanninkielisenä äänenä muun muassa G Gundam animessa ja X:n äänenä Mega Man X videopeleissä ja animeissa. Ääninäyttelemisen jälkeen Gatha on työskennellyt Kanadassa ortopedina.


title: Turenki Records

text: Turenki Records on vuonna 2010 perustettu hämäläinen levy-yhtiö Janakkalasta. Sen perustajina olivat musiikin monitaiturit Pekka Tiilikainen, Esa Silvennoinen, Topi Salmi ja Harri Koski. Muun muassa Koski on mies turenkilaisten Mad Professor -vahvistimien ja pedaalien takana ja Mad Professor Amplification Oy:n perustajana. Toimitusjohtaja ja sanoittaja Topi Salmi on sanoittaja ja levymoguli Vexi Salmen poika. Pekka Tiilikainen liittyi tammikuussa 1998 yhtyeeseen Pekka Tiilikainen & Beatmakers, jossa on levyttänyt 12 albumia. Yhtyeen levyt ovat tanssilavarautalankaa ja instrumentaalimusiikkia. Muutoin Tiilikainen toimii kirjanpitäjänä.


title: Turenki Records

text: Turenki Recordsin ensimmäinen albumi oli Johnny & The Dodgersin "Matkaa teen". Sittemmin kiiteltyjä Turengin levyjä ovat olleet muun muassa Sanin "Aulanko", Niko Ahvosen "Pohjoinen Soul", Kai Hyttisen "Kaihon maa", Eero Raittisen "Live at Suisto" ja Huojuva Lato yhtyeen albumit. Singlejä yhtiö on julkaissut jo liki sadasta kappaleesta.


title: Osittain esiseostettu poltto

text: Osittain esiseostettu poltto (englanniksi "Partially Premixed Combustion", lyhyemmin PPC) on polttomoottorin prosessi, jossa hyödynnetään puristustahdin aikana muodostettua laihaa homogeenista seosta, polttoaineen suihkutusta lähellä männän yläkuolokohtaa juuri ennen työtahtia ja seoksen puristussytytystä. HCCI-moottorista ("Homogeneous charge compression ignition") tämä poikkeaa siten, että sytytyshetki määräytyy suihkutuksen päättymisen ajoituksella, jolloin palamisprosessin ajoitus pysyy hallinnassa. Osittaisen esiseostamisen ansiosta päästään dieselmoottorille ominaiseen korkeaan hyötysuhteeseen ja ottomoottorille ominaiseen korkeaan tehoon, ja samalla pakokaasupäästöt pysyvät hallinnassa. Kuten dieselmoottorissa, tehoa ei säädetä kaasuläpällä vaan polttoaineen syötöllä. PPC eroaa dieselprosessista siksi, että dieselissä polttoaine syttyy, kun suihkutus alkaa, ja poltto jatkuu siitä eteenpäin, kunnes suihkutus loppuu ja kaikki sylinteriin suihkutettu polttoaine on palanut. PPC puolestaan toimii siten, että polttoaine suihkutetaan sylinteriin puristustahdin lopussa ja polttoaine syttyy lähellä yläkuolokohtaa viimeisen suihkutuksen lopussa. PPC-moottorille sopiva polttoaine on esimerkiksi matalaoktaaninen bensiini. Myös dieselöljyn ja butanolin seoksesta on saatu hyviä tuloksia, butanolin osuuden ollessa enintään 70%.


title: Osittain esiseostettu poltto

text:
PPC-moottorista tiedetään jo useita edullisia ominaisuuksia:
Haasteitakin on:


title: Daniel Hjulström

text: Daniel Hjulström oli Linköpingistä kotoisin ollut ruotsalainen koristemaalari, joka tunnetaan 1700-luvulla Suomessa ja Ruotsissa tekemistään kirkkomaalauksista.


title: Daniel Hjulström

text: Hänen merkittävämpänä työnään pidetään Johan Almin viimeistelemiä Uudenkaarlepyyn kirkon katto- ja seinämaalauksia, jotka Hjulström toteutti puolivalmiiksi vuosina 1749–1752. Lisäksi hän on maalannut muun muassa Uudenkaarlepyyn kirkon vanhan alttaritaulun.


title: Daniel Hjulström

text: Hjulström teki myös yhteistyötä Mikael Toppeliuksen kanssa maalatessaan Pieksämäen vanhan kirkon koristemaalauksia vuonna 1762.


title: Kolponomos

text: Kolponomos on sukupuuttoon kuollut merellinen karhusuku, jota tavattiin mioseenilla noin 20 miljoonaa vuotta sitten. Suvusta tunnetaan kaksi lajia, "K. clallamensis" ja "K. newportensis". Kaikki yksilöt on löydetty kallioilta läheltä rannikkoa. Suvun kuvasi paleontologi Ruben A. Stirton vuonna 1960 Olympian niemimaalta Washingtonista löydetyn osittaisen kallon ja leuan perusteella. Stirton piti sitä suurena meressä eläneenä puolikarhuna, mutta kahtena osana Oregonin Newportin läheltä vuosina 1969 ja 1977 löydetty yksilö osoitti sen olleen sukua karhujen esi-isille.


title: Kolponomos

text: "Kolponomoksella" oli alaspäinkääntynyt kuono ja leveät, vahvat poskihampaat jotka olivat sopeutuneet merten kovakuorisista selkärangattomista koostuvaan ravintoon.


title: Yhdysvaltain historian museo

text:
Yhdysvaltain historian museo (Yhdysvaltain historian kansallismuseo) () on Washingtonissa sijaitseva museo, joka esittelee Yhdysvaltain historiaa erityisesti kulttuurin, politiikan, sodankäynnin, tieteen ja yhteiskuntaelämän kannalta.
Museo on perustettu vuonna 1957 Smithsonian-instituutin yhdeksi osastoksi, jolloin sen nimenä oli Historian ja teknologian museo (). Museo itsenäistyi vuonna 1964, jolloin se myös muutti omaan rakennukseensa. Vuosina 1969–1980 museon nimenä oli Historian ja teknologian kansallismuseo (), jonka jälkeen se on toiminut nykyisellä nimellään.


title: Yhdysvaltain historian museo

text: Yhdysvaltain historian museon museorakennuksen on suunnitellut arkkitehtuuritoimisto McKim, Mead & White, pääarkkitehtina James Kellum Smith. Rakennus peruskorjattiin vuosina 2006–2008. Vuodesta alkaen 2012 rakennusta on laajennettu, tarjoituksena saattaa työ valmiiksi vuonna 2017.


title: Karl Myrbäck

text: Karl David Reinhold Myrbäck (7. syyskuuta 1900 Tierp, Ruotsi – 1. heinäkuuta 1985 Tukholma, Ruotsi) oli ruotsalainen biokemisti, joka tutki erityisesti käymistä ja siihen liittyviä entsyymejä.


title: Karl Myrbäck

text: Karl Myrbäck syntyi vuonna 1900. Hän opiskeli matematiikkaa, fysiikkaa ja kemiaa, ja hänet palkattiin 20-vuotiaana Hans von Euler-Chelpinin laboratorioon. Myrbäckistä tuli nopeasti Von Eulerin läheisimpiä yhteistyökumppaneita. Myrbäckin väitöskirja vamistui vuonna 1927, ja se sai parhaat mahdolliset arvosanat.


title: Karl Myrbäck

text: Myrbäck jatkoi laboratoriossa käymisprosessin tutkimista ja keskittyi erityisesti koentsyymeihin. Myrbäck sai Tukholman yliopistolta vuonna 1931 käymiskemia henkilökohtaisen professuurin.


title: Karl Myrbäck

text: Myrbäck vakiinnutti 1940-, 1950- ja 1960-lukujen aikana asemansa ruotsalaisen biokemian tutkimuksen huipulla. Hän toimi Ruotsissa kemianjärjestön kohdossa ja Acta chemica Scandinavica -lehden päätoimittajana. Lisäksi Myrbäck kuului 1954–1973 Nobelin kemianpalkinnon valintakomiteaan.


title: Álex (futsalpelaaja)

text: Alejandro Yepes Balsalobre (taiteilijanimeltään "Álex", s. 12. maaliskuuta 1989 Cieza) on espanjalainen futsalpelaaja, joka edustaa Primera División de Futsalissa pelaavaa ElPozo Murciaa ja Espanjan futsalmaajoukkuetta. Pelipaikaltaan Álex on kärkipelaaja eli pivot.


title: Álex (futsalpelaaja)

text: Álex oli mukana voittamassa kultaa vuoden 2016 EM-kilpailuista Serbiasta. Hän oli noissa kilpailussa yksi parhaista maalintekijöistä kuudella osumallaan, joista yksi syntyi finaalissa Venäjää vastaan.


title: Álex (futsalpelaaja)

text: Álex on edustanut koko ammattilaisuransa, vuodesta 2011 alkaen, ElPozo Murciaa. Hän on voittanut seuran paidassa kaksi Espanjan supercupia.


title: David Berg

text: David Brandt Berg (1919–1994) tunnetaan Kansainvälinen perhe -yhteisön (aiemmin "Jumalan lapset" ja "Rakkauden Perhe") perustajana. Hän perusti lahkonsa Kalifornian Huntington Beachissä 1968 yhdessä vaimonsa ja neljän teini-ikäisen lapsensa kanssa.


title: David Berg

text: Berg kuoli lokakuussa 1994 Portugalissa, mutta kuolinsyy ei ole yleisessä tiedossa. Kansainvälistä Perhettä johtavat nykyään Karen Zerby ja Steven Douglas Kelly.


title: David Berg

text: David Berg syntyi vuonna 1919 Virginia ja Hjalmer Brandt Bergin kristittyyn perheeseen. Hänen äitinsä Virginia oli aikansa tunnetuimpia radiosaarnaajia.


title: David Berg

text: Ensimmäisen vaimonsa Jane Millerin kanssa Berg avioitui 1944 ja he saivat neljä lasta. Vuonna 1969 hän aloitti suhteen itseään yli puolet nuoremman Karen Zerbyn kanssa ja teki hänestä toisen vaimonsa.


title: David Berg

text:
Yhteisössään Berg tunnettiin muun muassa nimillä Isä, Isä David, Moses David sekä Isä Mo. Elämänsä aikana hän kirjoitti lähes 3 000 kirjettä ("Mo's Letters"), jotka käsittelivät hänen näkemyksiään uskonasioista. Hänen opetuksensa, etenkin seksualisuuteen liittyvät, saivat paljon kritiikkiä ja Bergiä on hänen kuolemansa jälkeen syytetty insestistä sekä lukuisista lapsiin kohdistuneista raiskauksista.
Tunnetuin syytös Bergia ja hänen yhteisöään vastaan tuli entiseltä jäseneltä Ricky Rodriguezilta, joka vuonna 2005 puukotti kuoliaaksi yhden häntä lapsuudessaan seksuaalisesti hyväksikäyttäneen jäsenen, minkä jälkeen hän ampui itsensä. Ennen tekoaan hän kuvasi videon, jossa kertoi kokemistaan kauhuista. Myös toinen Bergin tyttäristä on avoimesti puhunut isänsä taipumuksista seksuaaliseen väkivaltaan.


Poikien jääkiekon yksilötaitokilpailu nuorten talviolympialaisissa 2016 käydään 16 osallistujan välillä. Karsinnat käydään 13.−15. helmikuuta ja loppukilpailu käydään 18. helmikuuta.


title: Tyttöjen jääkiekon yksilötaitokilpailu nuorten talviolympialaisissa 2016

text: Poikien jääkiekon yksilötaitokilpailu nuorten talviolympialaisissa 2016 käydään 16 osallistujan välillä. Karsinnat käytiin 13.−14. helmikuuta ja loppukilpailu käytiin 16. helmikuuta.


title: Meridian (täsmennyssivu)

text: Meridian tai meridiaani voi tarkoittaa:


title: Mario Rivillos

text: Mario Rivillos Plaza (s. 13. joulukuuta 1989 Torrejón de Ardoz) on espanjalainen futsalpelaaja, joka edustaa Primera División de Futsalissa pelaavaa Inter Movistaria ja Espanjan futsalmaajoukkuetta. Pelipaikaltaan Rivillos on laitapelaaja eli "ala".


title: Mario Rivillos

text: Rivillos oli mukana saavuttamassa kultaa vuoden 2016 EM-kilpailuista Serbiasta. Hän teki tuossa turnauksessa kuusi maalia ollen yksi turnauksen parhaista maalintekijöistä.


title: Mario Rivillos

text: Rivillos on edustanut Inter Movistaria vuodesta 2012 alkaen. Kaudella 2013–2014 hän voitti seuran kanssa Espanjan mestaruutta. Ennen Interiä Rivillos edusti Carnicer Torrejónia vuodet 2008–2012.


title: Carnevalesca

text: Carnevalesca on vuonna 1918 valmistunut italialainen mykkäelokuva. Lucio D’Ambran käsikirjoittaman ja Amleto Palermin ohjaaman symbolistisen draaman pääosaa esittää elokuvadiiva Lyda Borelli.


title: Carnevalesca

text: Elokuvan tapahtumat sijoittuvat Malazian hallitsijasuvun linnaan neljän eri karnevaalin aikana. Valkoisessa karnevaalissa suvun nuoret nauttivat viattomasti iloisesta juhlasta. Sinisessä karnevaalissa prinssi Luciano ihastuu nuoreen tyttöön. Punaisessa karnevaalissa hän luopuu rakkautensa tähden kruununperillisen osastaan. Mustassa karnevaalissa vallantavoittelijoiden kunnianhimo johtaa verenvuodatukseen.


title: Carnevalesca

text: Cinesin johtajan Alberto Fassinin ideoiman "Carnevalescan" oli määrä olla Lyda Borellin taiteellisesti korkeatasoinen suurteos. Symbolisen ja allegorisen elokuvan käsikirjoittajaksi palkattiin Lucio D’Ambra ja ohjaajaksi Amleto Palermi. Musiikin säveltäjäksi kaavailtiin jopa Giacomo Puccinia, mutta lopulta elokuva jäi vaille asianmukaista säestystä.


title: Carnevalesca

text: Elokuvan kerronta perustuu vallitsevan järjestyksen kyseenalaistaviin karnevaaleihin, jotka toimivat kuolevan poliittisen järjestelmän allegoriana. Malazian (italian "malizia" – ’ilkeys, viekkaus, oveluus’) kuningaskunta on vajonnut petolliseen unimaailmaan, joka heijastuu kuin prisman kautta valkokankaalle surrealistisina näkyinä. Valheiden verkkoon takertuneen päähenkilön sisäinen kamppailu päättyy diivaelokuvalle tyypillisesti henkilökohtaiseen tragediaan.


title: Carnevalesca

text: Aikalaiskritiikki piti elokuvaa liian keinotekoisena ja Borellin näyttelijänsuoritusta vanhanaikaisena ja väsyneenä. Myöhemmin sitä on kuvailtu hienoksi elokuvarunoelmaksi, joka on täynnä yllättäviä vihjeitä ja mieleenpainuvia kuvia. "Carnevalesca" jäi Borellin viimeiseksi näytelmäelokuvaksi. Hän teki vielä kaksi ensimmäisen maailmansodan propagandaelokuvaa ja meni sen jälkeen naimisiin teollisuusmiehenä tunnetun kreivi Vittorio Cinin kanssa.


title: Carnevalesca

text: Suomessa elokuvaa lienee esitetty alkuvuodesta 1921 nimellä "Elämän karnevaali". Lehtimainoksessa sen todettiin olevan lapsilta kielletty.


title: Carnevalesca

text: "Carnevalesca" on restauroitu Bolognan elokuva-arkistossa vuonna 1993. Alkuperäisestä 1 755 metrin pituudesta on säilynyt 1 500 metriä. Elokuvan väritys on palautettu Belgian elokuva-arkistossa kehitetyn menetelmän avulla.


Pikaluistelu nuorten talviolympialaisissa 2016 sisälsi yhteensä seitsemän kilpailutapahtumaa: kolme matkaa pojille, kolme tytöille sekä yksi sekajoukkuekilpailu. Pikaluisteluun oli ennen kilpailua osallistumassa yhteensä 56 urheilijaa 20:stä maasta.


title: Pikaluistelu nuorten talviolympialaisissa 2016

text: Jokainen maa sai lähettää maksimissaan neljä urheilijaa (kaksi poikaa, kaksi tyttöä). Kiintiömäärät riippuivat menestyksestä pikaluistelun nuorten maailmancupissa. Norjalle oltiin varattu yksi paikka sekä pojista että tytöistä.


title: Luettelo Espanjan lentoasemista

text: Tämä on luettelo Espanjan lentoasemista.


Ampumahiihto nuorten talviolympialaisissa 2016 sisältää yhteensä kuusi kilpailutapahtumaa: kaksi matkaa pojille, kaksi tytöille sekä kaksi sekajoukkuekilpailua. Ampumahiihtoon osallistuu yhteensä 99 urheilijaa 32:sta maasta.


title: Ampumahiihto nuorten talviolympialaisissa 2016

text: Jokainen maa sai lähettää maksimissaan neljä urheilijaa (kaksi poikaa, kaksi tyttöä). Kiintiömäärät riippuivat kansallisesta menestyksestä nuorten arvokisoissa. Kiintöpaikkoja oli 100, mutta vain 99 täytettiin.


title: Ricky Rodriguez

text: Ricky Rodriguez (25.1.1975 – 9.1.2005) oli entinen Jumalan lapset (nyk. Kansainvälinen perhe) -yhteisön jäsen, joka murhasi kasvattajansa ja hyväksikäyttäjänsä Angela Smithin vuonna 2005.


title: Ricky Rodriguez

text:
Rodriguez syntyi Kanariansaarten Teneriffalla vuonna 1975. Hänen äitinsä oli Karen Zerby, biologinen isänsä tämän yhteisön jäseneksi viettelemä (ks. Flirty fishing) paikallinen hotellityöntekijä. Hänet katsotaan myös David Bergin adoptiopojaksi, vaikkei virallista adoptiota koskaan tehty.
Lapsena Rodriguezia hyväksikäytettiin seksuaalisesti niin äitinsä kuin muidenkin yhteisön aikuisten toimesta. Hänellä on nuorempi sisar, Christina Teresa Zerby, joka on yhä yhteisön jäsen eikä jaa edesmenneen veljensä näkemyksiä lapsuuden tapahtumista., toisin kuin hänen ei-biologinen kasvattisisarensa Davida, joka on julkisesti puhunut hyväksikäytöstä useissa julkaisuissa.


title: Ricky Rodriguez

text: Perhe julkaisi vuonna 1982 lastenkasvatuksellisen Story of Davidito kirjan, joka sisälsi kuvauksia ja kuvia Rickystä muun muassa sängyssä lastenhoitajiensa kanssa, katselemassa aikuisten seksiakteja sekä pelehtimässä toisten lasten kanssa. Kirjan kirjoitti pääasiallisesti lastenhoitaja Sara Kelley, jonka oma tytär Davida esiintyy myös kirjassa.


title: Ricky Rodriguez

text: Aikuistuttuaan Ricky meni naimisiin Elixcia Munumelin kanssa, ja he erosivat yhteisöstä yhdessä vuonna 2001. Hieman sen jälkeen hän julkaisi MovingOn.org -sivustolla avoimen kirjeen, jossa käsitteli avoimesti yhteisön aikuisten harjoittamaa lapsiin kohdistunutta seksuaalista väkivaltaa. Pariskunta erosi 2004, jolloin Ricky muutti Tucsoniin Arizonaan, missä hän työskenteli sähköasentajana. Ystävät ovat myöhemmin sanoneet hänen vaihtaneen osavaltiota tarkoituksenaan etsiä käsiin äitinsä.


title: Ricky Rodriguez

text: Tucsonissa Rodriguez liittyi jäseneksi asekerhoon ja harjoitteli neljän kuukauden ajan taistelulajeja paikallisella salilla. Kun äidin löytäminen osoittautui mahdottomaksi, hän sopi tammikuun kahdeksas 2005 tapaamisen entisen kasvattajansa Angela Smithin kanssa. Rodriguez viilsi auki Smithin kurkun, ajoi Californiaan, ja ampui itsensä.


title: Ricky Rodriguez

text: Rickyn äiti Karen Zerby johtaa yhä yhteisöä, yhdessä aviomiehensä Steven Douglas Kelleyn kanssa.


title: Serik Žamankulov

text: Serik Tugelbajevitš Žamankulov (, s. 18. marraskuuta 1983 Žanatas) on kazakstanilainen futsalpelaaja, joka edustaa kotimaansa pääsarjassa pelaavaa MFK Kairatia ja Kazakstanin futsalmaajoukkuetta. Pelipaikaltaan 174 senttimetriä pitkä ja 74 kilogrammaa painava Žamankulov on kärkipelaaja eli "pivot".


title: Serik Žamankulov

text: Žamankulov oli mukana saavuttamassa pronssia Kazakstanin historian ensimmäisistä EM-kilpailuista vuonna 2016. Hän oli myös yksi noiden kilpailuiden parhaista maalintekijöistä kuudella osumallaan.


title: Serik Žamankulov

text: Žamankulov on edustanut Kairatia vuodesta 2009 alkaen. Hän on voittanut seuran paidassa kahdesti UEFA Futsal Cupin, vuosina 2013 ja 2015.


Freestylehiihto nuorten talviolympialaisissa 2016 sisältää yhteensä kuusi kilpailutapahtumaa: kolme lajia pojille ja kolme lajia tytöille. Freestylehiihtoon osallistuu yhteensä 72 urheilijaa 25:stä maasta.


title: Freestylehiihto nuorten talviolympialaisissa 2016

text: Osallistujamäärät määräytyivät vuoden 2015 nuorten maailmanmestaruuskilpailuiden mukaan. Jokainen maa sai lähettää yhden osallistujan jokaiseen tapahtumaan. Kiintöpaikkoja oli 80, mutta vain 72 täytettiin.


Kaukalopikaluistelu nuorten talviolympialaisissa 2016 sisältää yhteensä neljä kilpailutapahtumaa: kaksi matkaa pojille ja kaksi matkaa tytöille. Kaukalopikaluisteluun osallistuu yhteensä 32 urheilijaa 16:sta maasta.


title: Kaukalopikaluistelu nuorten talviolympialaisissa 2016

text: Jokainen maa sai lähettää maksimissaan neljä urheilijaa (kaksi poikaa, kaksi tyttöä). Nuorten maailmanmestaruuskilpailuiden kolme parasta maata saivat lähettää maksimäärän. Kiintiömäärä oli 32 urheilijaa, mikä myös täyttyi.


title: Henriod Frères

text: Henriod Frères oli vuosina 1896–1898 toiminut sveitsiläinen ajoneuvovalmistaja.


title: Henriod Frères

text: Fritz Henriod oli valmistanut höyryauton jo vuonna 1886 ja vuonna 1893 bensiinikäyttöisen auton. Vuonna 1896 hän perusti nuoremman veljensä Charles-Edouardin kanssa Biel/Biennen kaupunkiin autoja valmistavan yrityksen, jonka merkkinä oli "Henriod". Yritys ei ollut kovin pitkäikäinen, sillä vuonna 1898 Charles-Edouard muutti Ranskaan, jossa hän perusti Pariisin liepeille, Neuilly-sur-Seinen kaupunkiin, Henriod et Cie -nimisen autotehtaan. Fritz Henriod perusti vuonna 1903 Boudryn kaupunkiin Société Neuchâteloise d’Automobiles -nimisen, ajoneuvoja valmistaneen yrityksen.


title: Henriod Frères

text: Vuoden 1886 höyrykonekäyttöinen vaunu oli kolmipyöräinen ja kattila sijaitsi sen takaosassa. Ainokaiseksi jäänyt kappale tuhotui tulipalossa.


title: Henriod Frères

text: Vuoden 1893 ajoneuvossa oli bensiinikäyttöinen, 1-sylinterinen moottori ja kaksiportainen vaihteisto. Vuoden 1895 Geneven messuilla Henriod esitteli nelipaikkaisen, Viktoria-korisen autonsa. Kyseisen mallin perustalta aloitettiin sarjatuotanto. Ensimmäiset mallit olivat ilmajäähdytteisellä, 4–10 hevosvoimaisella, auton taakse sijoitetulla, yksisylinterisellä tai "flat twin" -moottorilla varustettuja.


title: Henriod Frères

text: 1898 esiteltiin etuvetoinen malli. Charles-Edouard Henriod ajoi tällaisella vaunulla Biel/Biennestä Pariisiin ja ranskalainen lehdistö hehkutti tapausta hetken sensaationa.


title: Sri Srinivasan

text: Srikanth Srinivasan (s. 23. helmikuuta 1967 Chandigarh, Intia) on intialaissyntyinen tuomari. Srinivasan on suorittanut tutkinnon Stanfordin yliopistossa.


title: Himalajanlehtikuusi

text:
Himalajanlehtikuusi ("Larix griffithii") on lehtikuusiin kuuluva puulaji.
Sitä kasvaa laajoilla alueilla Himalajalla: Bhutanissa, Nepalissa, Intiassa ja Kiinassa. Se kasvaa jopa neljän kilometrin korkeudessa alueilla, joissa sataa ainakin 2 000 mm vuodessa. Lähellä puurajaa se muodostaa yksilajisia metsiä, alempana se kasvaa yhdessä muiden lajien kanssa. Sen kasvupaikat ovat niin hankalakulkuisia ettei sillä ole juuri merkitystä puutavaran tuotannossa. Sitä on kasvatettu jonkun verran koristepuuna.


title: Himalajanlehtikuusi

text: Himalajanlehtikuusi kasvaa 20 metriä korkeaksi. Vanhojen puiden kaarna on ruskeaa tai harmaanruskeaa, ja siinä on pystysuuntaisia uurteita. Neulaset ovat 25–55 mm pitkiä ja 1–2 mm leveitä. Kypsät kävyt ovat ruskeita, 5–11 cm pitkiä ja 2–3 cm paksuja.


Lumilautailu nuorten talviolympialaisissa 2016 sisältää yhteensä seitsemän kilpailutapahtumaa: kolme lajia pojille, kolme lajia tytöille sekä sekakilpailun. Lumilautailuun osallistuu yhteensä 78 urheilijaa 30:sta maasta.Osallistujamäärät määräytyivät vuoden 2015 nuorten maailmanmestaruuskilpailuiden mukaan. Jokainen maa sai lähettää yhden osallistujan jokaiseen tapahtumaan. Kiintöpaikkoja oli 80, mutta vain 78 täytettiin.


title: Luettelo keskeisistä elokuvan aiheista

text: Tämä luettelo antaa yleiskatsauksen elokuvan keskeisistä aiheista.


title: Luettelo keskeisistä elokuvan aiheista

text: Elokuva on liikkuvan kuvan muodostama teos.


title: Luettelo keskeisistä elokuvan aiheista

text: Elokuvaa voi luonnehtia kaikilla näillä termeillä:


title: Kiinanlehtikuusi

text: Kiinanlehtikuusi ("Larix potaninii") on lehtikuusiin kuuluva puulaji. Sitä tavataan Kiinassa ja Nepalissa.


title: Kiinanlehtikuusi

text: Kiinanlehtikuusi voi kasvaa jopa 50 metriä korkeaksi. Oksisto on kartion muotoinen, oksat kasvavat vaakasuoraan. Neulaset ovat 12–35 mm pitkiä. Kävyt ovat sylinterin tai munan muotoisia, valmiina 2,5–7,5 × 1,5–3,5 cm, aluksi punaisia tai violetteja, ja muuttuvat kypsyessään syvän violeteiksi ja siitä harmaanruskeiksi.


title: Luettelo Suomen kansakouluista

text: Tämä artikkeli on luettelo Suomen kansakouluista tehdyistä luetteloista. Kansakoulujen lisäksi luetteloissa on mukana kansalaiskouluja, apukouluja ja kunnallisia keskikouluja. Suomessa on ollut useita tuhansia kansakouluja, joten teknisistä syistä luettelo on jaettu useampaan osaan vuoden 2018 maakuntajakoa käyttäen:Kansakoululaitos lakkautettiin siirryttäessä peruskoulujärjestelmään. Varsinainen muutos alkoi vuonna 1972, kokeiluluontoisesti eräiden kuntien kansalaiskouluista jo vuonna 1968. Viimeisenä peruskoulujärjestelmään siirtyivät Espoo, Helsinki, Kauniainen ja Vantaa vuonna 1977.


title: Luettelo Suomen kansakouluista

text: Näiden luetteloiden pääasiallinen lähde on "Suomen kansakoululaitoksen satavuotisjuhla-adressi", joka kuvaa vuoden 1966 tilannetta. Luetteloissa on noudatettu suunnilleen vuoden 1966 kuntajakoa, joten esimerkiksi Aitolahden kansakoulut on ilmoitettu Tampereen kohdalla. Jos kansakoulu on ollut usean kunnan yhteisessä käytössä, niin se esiintyy luetteloissa vain kerran sen kunnan kohdalla, jossa koulurakennus on sijainnut.


title: Luettelo Suomen kansakouluista

text: Adressista puuttuu tiedot joidenkin kuntien kansakouluista. Nämä kunnat ovat Enontekiö, Geta, Ikaalisten kauppala, Ilomantsi, Kangaslampi, Karjaan mlk, Karjala, Kemin mlk, Kestilä, Kirkkonummi, Kodisjoki, Korpilahti, Kumlinge, Kyyjärvi, Kökar, Laukaa, Längelmäki, Merijärvi, Mietoinen, Nastola, Nurmeksen mlk, Porvoon kaupunki, Pyhtää, Pyhämaa, Raahen kaupunki, Simo, Sotkamo, Sottunga, Sulva, Taivassalo, Uudenkaupungin mlk, Velkua ja Värtsilä.


title: Luettelo Suomen kansakouluista

text: Kuntia on joskus jaettu kuntaliitosten yhteydessä tai tehty osakuntaliitoksia. Wikipedian luetteloissa kunnat on ryhmitelty sen mukaan, mihin maakuntaan pääosa entisestä kunnasta kuuluu. Siten esimerkiksi Längelmäki on käsitelty Keski-Suomen luettelossa. Tästä johtuen luetteloissa esiintyy joitakin kouluja, jotka sijaitsevat maakuntien rajojen ulkopuolella.


title: Luettelo Suomen kansakouluista

text: Luetteloihin on merkitty myös joidenkin muiden peruskartoilta tai muista lähteistä löytyneiden kansakoulujen nimet ja sijainnit, mutta tällaiset koulut on varustettu toistaiseksi lähdepyynnöllä, koska niiden nimiä ei ole satavuotisjuhla-adressissa. Kansakouluja on lakkautettu ennen vuotta 1966, ja sen jälkeen on vielä saatettu perustaa joitakin uusia ennen peruskoulujärjestelmään siirtymistä.


title: Luettelo Suomen kansakouluista

text: Kansakoulujen paikkoja on selvitelty koulujen nimien ja peruskartan paikannimien avulla. Maanmittauslaitoksen Vanhat painetut kartat -palvelun peruskarttoihin on merkitty kansakoulujen sijainteja ja näiden paikkojen koordinaatit on katsottu Kansalaisen Karttapaikasta. Koordinaateissa voi olla virheitä esimerkiksi siksi, että aina ei ole selvää, mihin rakennukseen kartan kansakoulumerkintä viittaa. Koulujen sijainti on myös voinut muuttua karttalehden eri painosten välillä.


Ohjaskelkkailu nuorten talviolympialaisissa 2016 sisältää yhteensä neljä kilpailutapahtumaa: poikien, tyttöjen, parien ja sekajoukkueiden kilpailut. Kaukalopikaluisteluun osallistuu yhteensä 70 urheilijaa 24:sta maasta.


title: Ohjaskelkkailu nuorten talviolympialaisissa 2016

text: Osallistujamäärät määräytyivät kausien 2014–2015 ja 2015–2016 nuorten maailmancupin mukaan. Alun perin tarkoituksena oli, että yksilökilpailuihin osallistuisi 20 ja parikilpailuun 15 osallistujaa. Parikilpailussa on vain 13 paria, joten yksilökilpailuihin sai osallistua 22 kilpailijaa.


title: Sannin diskografia

text: Tämä on suomalaisen laulaja ja lauluntekijä Sannin diskografia.


title: Romulo (futsalpelaaja)

text: Romulo Alves Nobre (s. 28. syyskuuta 1986 Fortaleza, Brasilia) on brasilialaissyntyinen venäläistynyt futsalpelaaja, joka edustaa Venäjän Superliigassa pelaavaa Moskovan Dynamoa ja Venäjän futsalmaajoukkuetta. Pelipaikaltaan 180 senttimetriä pitkä ja 81 kilogrammaa painava oikeajalkainen Romulo on pohjapelaaja eli "fixo".


title: Romulo (futsalpelaaja)

text: Romulo oli mukana saavuttamassa hopeaa Venäjän kanssa vuoden 2016 EM-kilpailuista Serbiasta. Hän onnistui noissa kilpailuissa maalinteossa viidesti, jääden vain yhden maalin päähän maalipörssin kärkitilasta.


title: Romulo (futsalpelaaja)

text: Romulo on edustanut vuodesta 2009 alkaen venäläistä Moskovan Dynamoa. Hän on voittanut seuran kanssa kolme Venäjän mestaruutta. Dynamoa ennen hän pelasi espanjalaisessa Carnicer Torrejónissa, jonne Romulo siirtyi synnyinmaastaan.


title: Livio Pavanelli

text: Livio Cesare Pavanelli (7. syyskuuta 1881 Copparo, Ferraran maakunta – 29. huhtikuuta 1958 Rooma) oli italialainen näyttelijä, elokuvatuottaja ja -ohjaaja.


title: Livio Pavanelli

text: Pavanellin näyttelijänura alkoi jo varhain Emilio Zagon johdolla. Myöhemmin hän työskenteli Gustavo Salvinin, Ermete Zacconin ja Eleonora Dusen teatteriseurueissa. Pavanelli teki ensimmäiset elokuvansa vuonna 1913 ranskalaisen Henri Étiévantin ohjaamana. Vuodesta 1918 lähtien hän esitti usein ”komean sydäntenmurskaajan” rooleja parhaimpien ohjaajien ja kuuluisimpien diivojen elokuvissa. Vuosina 1924–1931 Pavanelli työskenteli Saksassa. Äänielokuvan myötä näyttelijä palasi Italiaan, jossa hän toimi myös elokuvatuottajana ja tuotantopäällikkönä sekä toisinaan ohjaajana.


title: Robert Pitts

text: Robert C. ”RC” Pitts (23. kesäkuuta 1919 Pontotoc, Mississippi – 29. lokakuuta 2011 Baton Rouge, Louisiana) oli yhdysvaltalainen koripalloilija ja olympiavoittaja.


title: Robert Pitts

text: Pitts pelasi Arkansas’n yliopistossa. Hän pelasi myös Yhdysvaltojen olympiakultaa Lontoon kesäolympialaisissa 1948 voittaneessa maajoukkueessa. Pitts ei pelannut koskaan ammattilaisena vaan AAU:ssa työnantajansa joukkueessa.


title: Robert Pitts

text: Pitts oli toisen maailmansodan veteraani palveltuaan ilmavoimissa. Hänen lentolaivueensa pommittivat Saksaa onnistuneesti 22 kertaa. Pitts kuoli 92-vuotiaana 29. lokakuuta 2011.


title: Higuita (futsalpelaaja)

text: Leonardo de Melo Vieira Leite (taiteilijanimeltään "Higuita", s. 6. kesäkuuta 1986 Rio de Janeiro, Brasilia) on brasilialaissyntyinen kazakstanilaistunut futsalmaalivahti, joka edustaa Kazakstanin futsal-liigassa pelaavaa MFK Kairatia ja Kazakstanin futsalmaajoukkuetta. Higuita on 181 senttimetriä pitkä ja painaa 83 kilogrammaa.


title: Higuita (futsalpelaaja)

text: Higuita on pelannut Kazakstanin maajoukkueessa vuodesta 2014 alkaen. Vuonna 2016 hän oli mukana saavuttamassa pronssia maan historian ensimmäisistä EM-kilpailuista. Yhden maalin turnauksessa viimeistellyt Higuita valittiin turnauksen parhaaksi maalivahdiksi.


title: Higuita (futsalpelaaja)

text: Higuita siirtyi Kairatiin vuonna 2011 portugalilaisesta Belenensesistä. Vuonna 2010 hän pelasi hetken aikaa toisessa kazakstanilaisjoukkueessa, Tulparissa, jonne hän siirtyi synnyinmaastaan. Kairatin kanssa Higuita on voittanut muun muassa kaksi UEFA Futsal Cupia vuosina 2013 ja 2015.


title: Jesse Renick

text: Jesse Banard Renick (29. syyskuuta 1917 Hickory, Oklahoma – 25. marraskuuta 1999 Ada, Oklahoma) oli yhdysvaltalainen koripalloilija ja olympiavoittaja. Hän kuuluu harvoihin olympiakultaa voittaneisiin Pohjois-Amerikan alkuperäisasukkaisiin.


title: Jesse Renick

text: Renick pelasi yliopistossa, joka nykyään tunnetaan OSUna. Hän pelasi myös Yhdysvaltojen olympiakultaa Lontoon kesäolympialaisissa 1948 voittaneessa maajoukkueessa. Renick ei pelannut koskaan ammattilaisena vaan AAU:ssa työnantajansa joukkueessa.


title: Jackie Robinson (koripalloilija, 1927)

text: Robert Lloyd Jackson ”Jack/Jackie” Robinson (s. 26. huhtikuuta 1927 Fort Worth, Texas) on yhdysvaltalainen kilpauransa päättänyt koripalloilija ja olympiavoittaja.


title: Jackie Robinson (koripalloilija, 1927)

text: Robinson pelasi Baylorin yliopistossa. Hän pelasi myös Yhdysvaltojen olympiakultaa Lontoon kesäolympialaisissa 1948 voittaneessa maajoukkueessa. Robinson työskenteli baptistikirkon pastorina.


title: Lucio D’Ambra

text: Lucio D’Ambra (oikealta nimeltään "Renato Eduardo Anacleto Manganella", 1. joulukuuta 1880 Rooma – 31. joulukuuta 1939 Rooma) oli italialainen toimittaja, kirjailija, elokuvakäsikirjoittaja ja kriitikko.


title: Lucio D’Ambra

text: D’Ambra on kirjoittanut viisikymmentä romaania ja neljäkymmentä näytelmää, jotka kuvaavat värikkäästi ja kevyen ironisesti aikansa yhteiskuntaelämää. Hänen romaaneistaan muistetaan parhaiten "Il re, le torri, gli alfieri" (1917), "Il mestiere di marito" (1924) ja "Fantasia di mandorli in fiore" (1931). Kirjailijan muistelmat "Trenta anni di vita letteraria" ilmestyivät kolmessa osassa vuosina 1928–1929.


title: Lucio D’Ambra

text: Kirjailija laati ensimmäisen elokuvakäsikirjoituksensa Ugo Falenan elokuvaan "I promessi sposi" vuonna 1911. Hänen läpimurtoelokuvansa olivat Augusto Geninan ohjaama "La signorina Ciclone" (1916) ja Ivo Illuminatin "Il re, le torri e gli alfieri" (1917). Vuonna 1918 D’Ambra perusti oman tuotantoyhtiön D’Ambra Filmin, jolle hän tuotti ja ohjasi noin 30 elokuvaa. Tyyliltään innovatiivisina ne muodostavat tärkeän vaiheen italialaisen mykkäelokuvan historiassa.


title: Lucio D’Ambra

text: D’Ambran elokuvaura päättyi Italian elokuvan kriisivuosiin 1920-luvun alussa. 1930-luvun lopulla hän laati jälleen käsikirjoituksia muutamiin elokuviin.


title: Vatajanjärvi

text: Vatajanjärvi on Pirkanmaalla Parkanossa Vatajankylän ja Luomankylän välissä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kuivasjärven valuma-alueeseen. Vatajanjärvi on osa Vatajanjoen valuma-aluetta ja sen alin järvi, josta lyhyt Vatajanjoki saa alkuunsa.


title: Vatajanjärvi

text: Järven pituus on 1,4 kilometriä, leveys 800 metriä ja sen pinta-ala on 70 hehtaaria. Se sijaitsee Kuivasjärven ja Ylinenjärven välisellä peltoalueella, jossa sijaitsevat Vatajankylä ja Luomankylä. Pääaosa siitä vedestä, joka laskee pois Vatajanjokea myöten, tulee Ylinenjärvestä Isonahonjokea myöten. Järveen laskee lounaasta ja lännestä soilta viisi metsäojaa ja yksi pelto-oja. Pohjoisesta ja idästä siihen laskee kaksi lyhyttä pelto-ojaa ja pitkä metsäoja lähisoilta. Yksi ojista laskee Kakkurilammesta, joka on melkein tyhjiin laskettu lampi järven länsipuolelta. Järvellä on yksi saari, joka sijaitsee ruohottuneen pohjoispään kaislikossa. Rantaviivan pituus on 4,6 kilometriä. Rannoille on jätetty suojavyöhykkeet, mutta suurin osa rannoista ovat peltomaan äärellä. Lounaispuolella metsät reunustavat rantoja. Järven lähiympäristössä sijaitsee kymmenen maatilaa ja yli kymmenen vapaa-ajan asuntoa. Niille pääsee valtatieltä 3 lähtevältä yhdystieltä 13327 ja siitä haarautuvilta kyläteiltä.


title: Vatajanjärvi

text: Vanhassa 1800-luvulla piirretyssä Parkanon pitäjänkartassa Vatajanjärven rantaviiva kulkee paikoin eri lailla kuin nykyään. Järvellä ei tuolloin ollut vielä saaria, jollainen sillä on nykykartoissa. Myös Kakkurinlammen rantaviiva oli silloin monipolvisempi ja se on varmasti kasvamassa umpeen. Vaikka järvenlaskusta ei ole löytynyt dokumenttia, kielivät vuoden 1959 painetussa peruskartassa olevat vesijättömiden tonttirajat sellaisesta. Vuoden 1985 peruskartassa näkyy pohjoispäässä kaksi uutta saarta. Itärantaan on rakennettu pitkä pengertie kaislikon reunaan asti. Vuoden 1992 kartalla tilanne on säilynyt samana. Nykykartan mukaan rantojen ruohottuminen on pakottanut rantojen ruoppauksiin, jotta avovesi uolttuisi rannalle asti. Näin on tehty länsirannalla ja sen lähellä joen suussa, eteläpäässä ja pohjoispäässä.


title: August Keirkner

text: August Nilsson Keirkner (24. syyskuuta 1856 Ruotsi – 22. helmikuuta 1918 Helsinki) oli ruotsalaissyntyinen suomalainen ruukinpatruuna, joka omisti vuosina 1884–1917 Ähtärissä sijainneen Inhan ruukin ja kehitti sitä merkittävästi. Hän keräsi merkittävän suomalaisen taiteen kokoelman, joka lahjoitettiin myöhemmin Suomen valtiolle.


title: August Keirkner

text: Ruotsalaiseen virkamiesperheeseen syntynyt Keirkner oli koulutukseltaan teräsalan insinööri. Hän matkusteli nuorena ulkomailla ja työskenteli muun muassa Bakussa. Hän muutti vuonna 1881 Suomeen Dragsfjärdissä sijainneen Taalintehtaan ruukin ensimmäiseksi insinööriksi ja työskenteli myöhemmin myös Högforsin tehtailla Karkkilassa. Vuonna 1884 Keirkner osti taloudellisissa vaikeuksissa olleen Inhan saharuukin Wasastjernan suvulta. Ruukin sijainti oli syrjäinen, mutta edellisenä vuonna valmistunut, Ähtärin kautta kulkeva Vaasan rata avasi Inhalle uudet mahdollisuudet. Ruukki kasvoi lyhyessä ajassa suurtehtaaksi, jossa valmistettiin jalostettuja rauta- ja terästuotteita, kuten pultteja, niittejä, muttereita, hevosenkenkiä, ratakiskoja ja betonirautoja. Suomalaisen järvimalmin sijasta pääasiallisena materiaalina alettiin käyttää Ruotsista tuotua rautamalmia sekä kotimaista romurautaa. Ruukin ympärille syntyi kokonainen tehdasyhdyskunta. Ensimmäisen maailmansodan aikana Keirkner sai merkittäviä tilauksia Venäjän armeijalta.


title: August Keirkner

text: Keirkner kartutti itselleen suuren omaisuuden ja keräsi merkittävän taidekokoelman, johon kuului paljon Suomen taiteen kultakauden tunnetuimpien taiteilijoiden teoksia. Vuonna 1899 hän rakennutti Inhaan Hankaveden rannalle suuren ruukinkartanon, niin sanotun Pytingin, joka on aikansa komeimpia ruukinkartanoita. Keirkner täytti kartanonsa korkealaatuisilla koristeluilla ja taideteoksilla. Pitkään sairastellut Keirkner päätti lopulta luopua teollisuustoiminnastaan ja muuttaa viettämään eläkepäivään Helsinkiin. Hän myi Keuruulla omistamansa Kolhon sahan vuonna 1916 ja Inhan tehtaat helmikuussa 1917 Fiskarsin johtajalle Albert von Julinille. Myynnistä saamillaan 4,5 miljoonalla markalla hän alkoi rakennuttaa Helsingin Kaivopuistoon Villa Keirkner -nimistä ylellistä huvilaa, jonka oli tarkoitus toimia myös edustavana sijoituspaikkana hänen yksityiselle taidekokoelmalleen. Eliel Saarisen suunnittelema rakennus tunnetaan nykyään Marmoripalatsina. Keirkner kuoli vuoden 1918 alussa puoli vuotta ennen huvilansa valmistumista. Hän omisti vuodesta 1907 alkaen myös niin sanotun Tallbergin talon Helsingin Katajanokan Luotsikadulla.


title: August Keirkner

text: August Keirkner haudattiin kuoltuaan aluksi Marmoripalatsin pihalle ja Gunnar Finne suunnitteli hänen haudalleen sarkofagimaisen muistomerkin. Muistomerkki siirrettiin Hietaniemen hautausmaalle, kun Keirknerin leski Linda Keirkner o.s. Bremer (1861–1945) myi huvilan vuonna 1937. Linda Keirkner testamenttasi yhteensä 128 Keirknerin kokoelmiin kuulunutta taideteosta Ateneumin taidemuseolle.


title: August Keirkner

text: Heikki Savola on tehnyt Keirkneristä musiikkinäytelmän "Inhan ruukinpatruuna".


title: Juri Dumtšev

text: Juri Eduardovitš Dumtšev (, 5. elokuuta 1958 Rossoš, Venäjän SFNT – 10. helmikuuta 2016 Adler, Sotši, Venäjä) oli neuvostoliittolainen kiekonheittäjä ja näyttelijä.


title: Juri Dumtšev

text: Dumtšev piti tuloksellaan 71,86 metriä hallussaan miesten kiekonheiton maailman- ja euroopanennätystä lähes kolmen vuoden ajan vuosina 1983–1986. Hänen tuloksensa on yhä Venäjän ennätys. Dumtšev sijoittui Moskovan kesäolympialaisissa 1980 viidenneksi ja Soulin kesäolympialaisissa 1988 neljänneksi. Helsingin MM-kilpailuissa 1983 tuore ME-mies oli viides. Urheilijanuransa jälkeen Dumtšev näytteli kymmenissä elokuvissa ja televisiosarjoissa. Hän kuoli Adlerissa 57-vuotiaana 10. helmikuuta 2016.


title: Prince Royal (1610)

text: Prince Royal oli Englannin kuninkaallisen laivaston vuonna 1610 vesillelaskettu 51-tykkinen kolmikantinen linjalaiva.


title: Prince Royal (1610)

text: Alus tilattiin marraskuussa 1607 nimellä "Victory" Woolwichin telakalta, jossa rakennustöistä vastasi Phineas Pett. Sen köli laskettiin 20. lokakuuta 1608 ja alus laskettiin vesille 25. syyskuuta 1610.


title: Prince Royal (1610)

text: Alus otettiin palvelukseen 6. huhtikuuta 1613 pääamiraali ja Nottinghamin jaarlin Charles Howardin lippulaivana kuljettamaan Jaakko I:n vanhin tytär prinsessa Elizabeth ja hänen vastavihitty aviopuolisonsa Frederick Doverista Vlissingeniin. Alus oli huollettavana 1621, jolloin lahonneet puuosat vaihdettiin uusiin, sekä vuonna 1623, jolloin poistettiin portaat kahdelta alemmalta tykkikannelta perästä ja keulasta.


title: Prince Royal (1610)

text: Alus palasi palvelukseen 1623 Rutlandin jaarlin lippulaivana päällikkönään Henry Mainwaring, kun laivasto hyökkäsi Espanjaan. Laivasto lähti merelle 24.elokuuta. Alus makasi tämän jälkeen vuodesta 1624 alkaen ankkurissa reserviin sijoitettuna Chathamissa, kunnes se palautettiin palvelukseen touko-kesäkuussa 1625 kuljettamaan uusi kuningatar Boulognesta Doveriin, jonne alus saapui 12. toukokuuta. Aluksen modernisointia, joka oli hyväksytty 27. syyskuuta 1635, viivästytettiin ja uudelleen rakennustyöt toteutettiin Woolwichissa vasta 1639-1641.


title: Prince Royal (1610)

text: Aluksen uudelleen rakentaminen tilattiin 9. lokakuuta 1637 Woolwichin telakalta, jossa rakennustöistä vastasi Peter Pett. Se telakoitiin 1639 ja alus laskettiin vesille 14. lokakuuta 1641.


title: Prince Royal (1610)

text: Alus otettiin palvelukseen 1643 Kanaalin laivastoon Warwickin jaarlin lippulaivana päällikkönään Richard Blyth. Alus nimettiin uudelleen helmikuussa 1649 (mahdollisesti seitsemäs päivä) "Resolutioniksi". Vuonna 1650 alus oli merikenraalien () Robert Blake ja Richard Deane lippulaivana päällikkönään William Wildey, kun se kuului Tagusin edustalla olleeseen Pophamin laivueeseen. Alus oli jälleen vuonna 1652 Robert Blaken lippulaivana ja se osallistui Kentish Knockin taisteluun 28. syyskuuta. Seuraavana vuonna alus oli merikenraalien George Monckin ja Richard Deanen lippulaivana päällikkönään John Bourne. Se osallistui 2.-3. kesäkuuta Gabbardin taisteluun, jossa Deane sai surmansa. Alus oli edelleen Monckin lippulaivana Scheveningenin taistelussa 31. heinäkuuta, jonka jälkeen aluksen päälliköksi tuli Richard Lyons. Vuonna 1656 aluksen päällikkönä oli John Lawson, joka nimettiin vara-amiraaliksi. Alus kuului Blaken laivastoon ja sen päälliköksi tuli Richard Badiley, joka nimettiin kontra-amiraaliksi.


title: Prince Royal (1610)

text: Kuningasvallan palauttamisen jälkeen Kaarle II palautti 23. toukokuuta 1660 aluksen nimeksi "HMS Royal Prince". Se siirrettiin Chathamiin uudelleen rakennettavaksi 1661.


title: Prince Royal (1610)

text:
Kesäkuussa 1661 noin 6 500 puntaa varattiin "Princen" korjaamiseksi ja työn tuli valmistua vuoteen 1663 mennessä. Aluksen köliä jatkettiin :llä, mikä tarkoitti samalla merkittäviä rakenteellisia muutoksia muualla aluksella. Valmistuttuaan aluksella oli kahdella alemmalla tykkikannellaan kolmetoista tykkiporttia puolellaan ja ylimmällä kaksitoista. Lisäksi puolikannella oli viisi porttiparia ja keula- ja peräkannella kummassakin kaksi. Näin alusella oli kaikkiaan 94 tykkiporttia.
Aluksen rakennustyö tilattiin 20. kesäkuuta 1661 Chathamin telakalta, missä töistä vastasi Sir Phineas Pett nuorempi. Sen köli laskettiin 11. heinäkuuta 1663. Alus otettiin palvelukseen 20. helmikuuta 1665 Sandwichin jaarlin amiraali Edward Montagun lippulaivana päällikkönään Sir Roger Cuttance (aateloitu 1. heinäkuuta 1664), joka sai surmansa 13. helmikuuta 1666. Alus osallistui 3. kesäkuuta Lowestoftin taisteluun sinisen laivueen keskimmäisessä osastossa. Aluksen päälliköksi tuli 14. helmikuuta 1666 Sir George Ayscue, joka oli samalla nimettynä siniseksi amiraaliksi. Alus osallistui 1. kesäkuuta alkaneeseen neljän päivän taisteluun valkoisen laivueen keskimmäisessä osastossa, kun se ajoi 3. kesäkuuta matalikolle Galloper Sandissä. Alankomaalaiset valtasivat aluksen, minkä jälkeen se poltettiin.


title: Alberto Fassini

text: Alberto Fassini (8. huhtikuuta 1875 Moncalvo, Astin maakunta – 8. lokakuuta 1942 Rooma) oli italialainen liikemies, poliitikko ja elokuvatuottaja.


title: Alberto Fassini

text: Fassini syntyi piemontelaiseen pienaateliin kuuluneen sisäasiainministeriön virkailijan perheeseen. Hän opiskeli meriakatemiassa ja palveli laivastossa. Fassini jätti aktiivipalveluksen luutnanttina vuonna 1900 ja työskenteli sen jälkeen pankkialalla. Vuodesta 1912 lähtien hän toimi laajan keinokuituteollisuuden omistajana ja johtajana. Fassini johti myös elokuvayhtiö Cinesiä ja vuonna 1919 perustettua Unione Cinematografica Italiana -konsortiota.


title: Alberto Fassini

text: Fassini osallistui Libyan valloitukseen ja komensi aluksia ensimmäisessä maailmansodassa. Hänen taloudellisia etujaan edisti aktiivinen yhteistyö Italian fasistien kanssa. Fassini liittyi Kansalliseen fasistipuolueeseen vuonna 1921 ja toimi vuodesta 1927 lähtien tekstiiliteollisuuden liiton ja Italian matkailuyhtiön johtajana. 1930-luvulla Fassini oli myös fasistien lainsäädäntöelimen kansanedustaja ja korporaatioiden keskuskomitean jäsen. Hän sai paronin arvon vuonna 1924.


title: Kemin kävelykatu

text: Kemin kävelykatu myös Valtakadun kävelykatu on noin 60 metriä pitkä promenadi Kemin Sauvosaaressa. Promenadi sijaitsee Kemin ydinkeskustassa Täikön torin lähettyvillä. Promenadi valmistui vuonna 2011, jota ennen valtakatu jatkui aina Lehtokadun risteykseen asti. Promenadin varella sijaitsee mm. Elokuvateatteri Kinopirtti ja Hotelli Palomestari.


title: Kemin kävelykatu

text: Promenadi on saanut paljon kritiikkiä liittyen sijaintiinsa, käyttötarkoituukseensa ja sen kunnossapitoon liittyvissä kustannuksissa. Promenadia kutsutaankin monesti halventavasti "Keskustan kuihduttajaksi". Nimitys viittaa kävelykadun aiheuttamiin liikenneongelmiin: ajoneuvot joutuvat iertämään pienempiä katuja käyttäen. Monesti arvostelun aiheena on ollut kävelykadun kuupessa sijainneiden liikkeiden konkurssi, koska ne ovat jääneet ajoneuvojen ulottumattomiin. Lisäksi kritiikkiä myös herättänyt kävelykadun käyttäjämäärä: Arkiaamuisin kävelykadulla voi nähdä vain muutamia ihmisiä.


title: Lars Wahlbeck

text: Lars Wahlbeck (1. heinäkuuta 1922 Vaasa – 6. marraskuuta 1991 Helsinki) oli suomalainen taloustieteilijä ja professori. Hän työskenteli vuodesta 1947 Taloudellisessa tutkimuskeskuksessa (nyk. Elinkeinoelämän tutkimuslaitos) tutkijana ja oli vuosina 1951–1959 sen johtaja. Vuosina 1960–1985 hän oli Svenska Handelshögskolanin liiketaloustieteen professori, 1966–1975 vararehtori ja 1975–1985 rehtori.


title: Lars Wahlbeck

text: Wahlbeck väitteli 1955 aiheenaan "Om inkomstnivåns geografi i Finland år 1950".


title: Lars Wahlbeck

text: Wahlbeck kehitti Handelshögskolania määrätietoisesti kansainväliseksi nykyaikaiseksi ja kilpailukyiseksi korkeakouluksi, jossa keskeisiä olisivat yritystalouteen liittyvät alat. Hänen aloitteestaan käynnistettiin opetus Vaasassa. Hän toimi lisäksi Lifimin johdossa ja oli sen hallituksen puheenjohtaja 1974–1983.


title: Higuita

text: Higuita on muun muassa seuraavien henkilöiden nimi:


title: Suomen ja Naton isäntämaasopimus

text: Suomen ja Naton välinen isäntämaasopimus (virallinen nimi Yhteisymmärryspöytäkirja Suomen tasavallan hallituksen ja Pohjois-Atlantin liiton transformaatioesikunnan komentajan johtoesikunnan sekä Pohjois-Atlantin liiton operaatioesikunnan välillä isäntämaatuen antamisesta Naton operaatioiden / harjoitusten / vastaavan sotilaallisen toiminnan toteuttamista varten, ) on Suomen valtion ja sotilasliitto Naton välinen sopimus.


title: Suomen ja Naton isäntämaasopimus

text: Pöytäkirjassa määritellään, miten Naton sekä sen jäsenvaltioiden tai muiden valtioiden joukot voivat perustaa tukikohtia ja tuoda joukkoja isäntämaan alueelle sekä rauhan että kriisin aikana. Pöytäkirja täsmentää isäntämaata tarjoamaan tukea, tietoja ja suojelusta joukoille.


title: Suomen ja Naton isäntämaasopimus

text: Presidentti Niinistö ja ulkopoliittinen ministerivaliokunta päättivät heinäkuussa 2014, että Suomi allekirjoittaa yhteisymmärryspöytäkirjan Pohjois-Atlantin puolustusliitto Naton kanssa.


title: Suomen ja Naton isäntämaasopimus

text: Pöytäkirjan allekirjoitti Suomen puolesta puolustusvoimain komentaja Jarmo Lindberg 4. syyskuuta 2014. Samaan aikaan oman pöytäkirjan Naton kanssa allekirjoitti myös Ruotsi.


title: Suomen ja Naton isäntämaasopimus

text: Yhteisymmärryspöytäkirja on laadittu englanniksi, ja sen teksti on tallennettu valtion säädostietopankki Finlexiin. Ulkoministeriö on laatinut yhteisymmärryspöytäkirjasta suomenkielisen käännöksen.


title: Suomen ja Naton isäntämaasopimus

text: Memorandum of understanding (lyh. MoU) - yhteisymmärryspöytäkirja on valtioiden välinen tai valtioiden ja kansainvälisen järjestön välinen järjestely, "yhteisymmärrys", jolla ei yleensä haluta saada aikaan oikeudellisesti sitovia velvoitteita ja jota usein käytetään teknisluonteisten järjestelyjen tai toimintatapojen määrittämiseksi. Memorandum of understanding -termiä voidaan joskus käyttää myös merkityksessä ’tulkintaohje/selitys’ ja toisinaan myös valtiosopimuksen nimenä.


title: Suomen ja Naton isäntämaasopimus

text: Pöytäkirja ei ole kansainvälinen sopimus, vaan se on luonteeltaan poliittinen asiakirja. Pöytäkirja ei velvoita kumpaakaan osapuolta antamaan tai vastaanottamaan apua ja joukkoja. Suomi päättää siten kaikissa oloissa itse, ryhtyykö se toimintaan, jossa isäntämaatuesta tarvitsee sopia. Suomi ei sitoudu yhteisymmärryspöytäkirjalla vastaanottamaan Suomeen vieraita joukkoja tai sallimaan sellaisten kauttakulkua


title: Suomen ja Naton isäntämaasopimus

text: Oikeuskanslerille saapui useita kanteluita, joissa muun ohella epäiltiin, ettei Suomen ja Naton välillä tehdyn ns. isäntämaasopimuksen eli isäntämaatuesta tehdyn yhteisymmärryspöytäkirjan valmistelussa ollut noudatettu oikeaa menettelyä erityisesti sen vuoksi, että pöytäkirjaa ei ollut saatettu eduskunnan hyväksyttäväksi perustuslain mukaisesti. Osassa kanteluita epäiltiin myös, että sopimuksesta päättäneet tahot ja sen allekirjoittajiksi aikoneet olisivat syyllistyneet Suomen itsemääräämisoikeuden vaarantamiseen tai Suomen puolueettomuutta koskevien määräysten rikkomiseen. Näissä kanteluissa viitattiin erityisesti ulko- ja turvallisuuspoliittisen ministerivaliokunnan jäseniin.


title: Suomen ja Naton isäntämaasopimus

text: Asiassa oli ensisijaisesti arvioitava, onko kanteluissa tarkoitetun yhteisymmärryspöytäkirjan kansallinen käsittely tapahtunut asianmukaisesti. Mikäli näin ei ole, tulee arvioitavaksi oikeuskanslerin valvontavaltaan kuuluvien, mukaan lukien valtioneuvoston jäsenet, oikeudellisen vastuun luonne.


title: Suomen ja Naton isäntämaasopimus

text: Puolustusministeriöstä hankittujen tietojen ja saadun asiakirjaselvityksen perusteella yhteisymmärryspöytäkirjan valmistelusta oli informoitu eduskuntaa ensimmäisen kerran vuonna 2010 sekä keväällä ja kesällä 2014 ratkaisusta tarkemmin ilmenevin tavoin. Tasavallan presidentin ja ulko- ja turvallisuuspoliittisen ministerivaliokunnan kokous oli 22.8.2014 linjannut, että yhteisymmärryspöytäkirja allekirjoitetaan. Puolustusministeri oli 26.8.2014 tehnyt allekirjoittamista koskevan päätöksen. Pöytäkirja allekirjoitettiin 4.9.2014. Eduskunnalle toimitetun, ratkaisussa tarkemmin yksilöidyn aineiston mukaan yhteisymmärryspöytäkirja ei ole valtiosopimus, eikä se sisällä Suomelle uusia velvoitteita suhteessa Suomen jo aiemmin Naton kanssa tehtävään yhteistyöhön liittyviin valtiosopimuksiin. Oikeuskanslerilla ei käytettävissä olevan aineiston perusteella ollut aihetta arvioida asiaa toisin, eikä näin ollen aihetta epäillä kenenkään oikeuskanslerin valvontavaltaan kuuluvan menetelleen lain tai virkavelvollisuuksiensa vastaisesti, kun yhteisymmärryspöytäkirjaa ei ollut saatettu eduskunnan hyväksyttäväksi. Käytettävissä olevan aineiston perusteella yhteisymmärryspöytäkirjan kansallisessa käsittelyssä ei näy poiketun niistä ratkaisussa tarkemmin kuvatuista menettelyistä, joita yhteisymmärryspöytäkirjojen kansallisessa käsittelyssä muutoinkin noudatetaan. Kantelut eivät antaneet aihetta oikeuskanslerin toimenpiteisiin.


title: Karen Zerby

text: Karen Elva Zerby (s. 31. heinäkuuta 1946) johtaa Kansainvälinen perhe -nimistä uskonnollista yhteisöä, yhdessä miehensä Steven Douglas Kellyn kanssa. Hänet tunnetaan yhteisön sisällä myös nimillä Mama Maria, Maria David sekä Queen Maria.


title: Karen Zerby

text: Karen Zerby syntyi 1946 New Jerseyn Camdenissa papin tyttäreksi.


title: Karen Zerby

text: Vuonna 1969 Zerby liittyi "Teens for Christ"-järjestöön, ja alkoi toimia sen sihteerinä. Hänen ja ryhmän perustajan, David Bergin, välillä syttyi seksisuhde, jonka seurauksena Berg erosi ensimmäisestä vaimostaan ja avioitui itseään lähes kolmekymmentä vuotta nuoremman Zerbyn kanssa. Liitto jatkui kaksikymmentäviisi vuotta ja päättyi Bergin kuolemaan vuonna 1994. Zerbystä tuli liikkeen johtaja, ja hän avioitui pian Kellyn kanssa.


title: Karen Zerby

text: Zerby synnytti ensimmäisen lapsensa, Ricky Rodriguezin, vuonna 1975. Pojan isä ei kuitenkaan ollut hänen aviomiehensä vaan teneriffalainen paikallinen hotellityöntekijä, jonka hän oli seksuaalisin keinoin värvännyt liikkeen jäseneksi. Rickyn lapsuudesta julkaistiin vuonna 1982 Story of Davidito, joka sisälsi paljon kuvia ja kuvauksia lasten seksuaalisesta hyväksikäytöstä. Vuonna 2001 poika erosi liikkeestä. Hän alkoi hautoa negatiivisia tunteita Perhettä kohtaan, ja yritti löytää äitinsä vuonna 2005. Tässä hän ei kuitenkaan onnistunut, joten hän sopi tapaamisen vanhan lastenhoitajansa Angela Smithin kanssa ja tappoi tämän viiltämällä kurkun auki. Smith oli Karenin läheinen ystävä, ja osallistui Rickyn sanojen mukaan hyväksikäyttöön. Ricky ampui itsensä pian murhan jälkeen.


title: Karen Zerby

text: Toinen lapsi, Christine Teresa "Techi" Zerby, syntyi 1979. Techin isä oli Perheen korkea-arvoinen jäsen Michael Sweeney, joka erosi yhteisöstä samana vuonna kun lapsi syntyi. Tytär on äitinsä tavoin yhä mukana liikkeen toiminnassa, eikä jaa veljensä käsitystä siitä, että heidän lapsuudessaan olisi tapahtunut seksuaalista väkivaltaa.


title: Kevin Bickner

text: Kevin Bickner (s. 23. syyskuuta 1996 Chicago, Illinois) on yhdysvaltalainen mäkihyppääjä. Bickner edustaa Norge Ski Clubia.


title: Kevin Bickner

text: Bickner sijoittui Pyeongchangin olympialaisissa 2018 normaalimäessä 18:nneksi ja suurmäessä 20:nneksi.


title: Kevin Bickner

text: Bickner debytoi maailmancupin henkilökohtaisissa kilpailuissa joulukuussa 2015 Lillehammerin normaalimäen kilpailussa ollen 51:s. Avauspisteensä hän saavutti helmikuussa 2016 Vikersundin lentomäkikilpailusta ollen 30:s. Parhaimmillaan hän on sijoittunut 15:nneksi niin ikään Vikersundin lentomäessä maaliskuussa 2017.


title: Otto Wahlgren

text: Otto Gösta Wahlgren (s. 16. tammikuuta 1927 Helsinki) on suomalainen tekniikantutkija ja professori. Hän oli Teknillisen korkeakoulun tietekniikan apulaisprofessori vuosina 1964–1966, liikennetekniikan ensimmäinen professori 1967–1973, Valtion teknillisen tutkimuskeskuksen tie- ja liikennelaboratorion johtaja professorin arvolla 1973–1987. Hän tutki muun muassa tieliikennettä ja liikennenopeuksiin ja -turvallisuuteen vaikuttavia tekijöitä.


title: Wahlbeck

text: Wahlbeck on muun muassa seuraavien suomalaisten sukunimi:


title: Good Enough (Annica Milánin ja Kimmo Blomin kappale)

text: Good Enough on Annica Milánin ja Kimmo Blomin vuonna 2016 ilmestynyt popkappale. Kappaleen ovat tehneet Michael James Down, Primoz Poglajen, Jonas Gladnikoff ja Michael Ker.


text: Good Enough kilpailee vuoden 2016 Uuden Musiikin Kilpailussa, jonka voittaja edustaa Suomea saman vuoden Eurovision laulukilpailussa Tukholmassa. Kappale selviytyi UMK:n finaaliin.


title: Roy A. Tucker

text: Roy A. Tucker (s. 1951 Jackson, Mississippi on yhdysvaltalainen tähtitieteilijä.


title: Roy A. Tucker

text: Tucker kasvoi Memphisissä, Tennesseessä. Vuonna 1966 hänestä tuli Memphisin tähtitieteellisen seuran jäsen ja suoritti maisterintutkinnon tieteellisissä mittalaitteissa. Hän on työskennellyt laiteasiantuntijana Kitt Peakin observatoriossa ja Arizonan yliopiston Kuvausteknologialaboratoriossa. Hän tekee havaintoja myös yksityisessä Arizonan Goodricke-Pigott observatoriossa.


title: Roy A. Tucker

text: Tucker on yksi asteroidin 99942 Apophis löytäjistä.


title: Good Enough

text: Good Enough voi tarkoittaa seuraavia:


title: Trond Espen Seim

text: Trond Espen Seim (s. 4. lokakuuta 1971 Oslo) on norjalainen näyttelijä, joka tunnetaan erityisesti roolistaan "Varg Veum" -elokuvasarjassa. Hän on esiintynyt myös useissa teatterituotannoissa.


title: Trond Espen Seim

text: Seim valmistui Norjan teatterikorkeakoulusta vuonna 1996. Hänen teatteriuransa alkoi Rogalandin teatterissa Stavangerissa vuonna 1996, jatkui vuosina 1998–2000 Bergenin Kansallisella näyttämöllä (Den Nationale Scene) ja vuodesta 2000 Norjan kansallisteatterissa. Hänen televisiorooleistaan voidaan mainita "Svarte penger – hvite løgner" (2004). Kahdentoista "Varg Veum" -elokuvan lisäksi hänet on nähty muun muassa elokuvissa "Hawaii, Oslo" (2004), "De usynlige" (2008) ja "The Thing" (2011).


title: Nika Križnar

text: Nika Križnar (s. 9. maaliskuuta 2000) on slovenialainen mäkihyppääjä, joka edustaa seuratasolla SSK Alpina Žiriä.


title: Nika Križnar

text: Križnar saavutti nuorten MM-kilpailuissa kultaa sekajoukkuekilpailussa 2016 ja 2017, hopeaa naisten joukkuekilpailussa 2017 sekä pronssia henkilökohtaisessa kilpailussa 2017. Lahden MM-kilpailuissa 2017 hän sijoittui 13:nneksi ja Pyeongchangin olympialaisissa 2018 seitsemänneksi.


title: Nika Križnar

text: Križnar debytoi maailmancuptasolla Ljubnossa 13. helmikuuta 2016, sijoittuen tuolloin 14:nneksi. Kymmenen parhaan joukkoon hän sijoittui ensimmäisen kerran oltuaan kymmenes Lillehammerissa joulukuussa 2017. Parhaimmillaan hän on sijoittunut kolmanneksi Râşnovissa maaliskuussa 2018. Kauden 2017–2018 kokonaiskilpailussa hän sijoittui kymmenenneksi.


title: Nika Križnar

text: Continental Cupissa hän on sijoittunut parhaimmillaan kymmenenneksi.


title: Merenkurkku – Höga kusten

text: Höga kusten / Merenkurkun saaristo on kaksiosainen Unescon maailmanperintöluettelon kohde. Siihen kuuluu Merenkurkun saaristo Suomen länsirannikolla Vaasan lähistöllä, ja Höga kustenin rannikko sitä vastapäätä Ruotsin puolella. Uloimmilta saarilta on matkaa Ruotsiin vain 25 kilometriä.


title: Merenkurkku – Höga kusten

text: Höga kusten hyväksyttiin maailmanperintökohteeksi vuonna 2000, Merenkurkun saaristo liitettiin kohteeseen vuonna 2006. Yhteiskohteen nimenä oli vuoteen 2008 saakka "Merenkurkku – Höga kusten", mutta hakijamaiden pyynnöstä nimi muutettiin silloin muotoon "Höga kusten / Merenkurkun saaristo". Alueen pinta-ala on 3 370 neliökilometriä, josta Ruotsin puolella on 140 000 hehtaaria, Suomen puolella 194 400 hehtaaria.


title: Merenkurkku – Höga kusten

text: Luonto on alueella jatkuvassa muutostilassa, sillä maankuori palautuu jäämassojen painosta edelleen. Maankohoaminen rannikolla on 9 mm vuodessa.


title: Merenkurkku – Höga kusten

text: Maailmanperintökohteen valintakriteerinä on ollut numero viii: poikkeukselliset geologiset arvot. Ensinnäkin lahden molemmin puolin havaitaan maailman nopeinta maankohoamista. Toisekseen Merenkurkun saariston 5600 saarta koostuu monista jääkauden jättämistä rakenteista kuten De Geer-moreeneista.


title: Leevi Valkama

text: Leevi Aatto Valkama (23. huhtikuuta 1915 Kälviä – 26. kesäkuuta 2000) oli suomalainen kirjallisuudentutkija ja professori. Hän oli Turun yliopiston yleisen kirjallisuustieteen professori 1970-1978. Hän tutki romaanin kieltä, tyyliä ja rakennetta.


title: Le Mansin 24 tunnin ajo 2016

text: Le Mansin 24 tunnin ajo 2016 oli kestävyysajokilpailu, joka ajettiin 18.-19. kesäkuuta Circuit de la Sarthen radalla Le Mansissa Ranskassa. Kilpailun voittivat Romain Dumas'n, Neel Janin ja Marc Liebin autokunta.


title: Le Mansin 24 tunnin ajo 2016

text: Kilpailu oli kauden 2016 FIA World Endurance Championship -sarjan kolmas osakilpailu.


title: Aleksandr Malyšev

text: Aleksandr Vasiljevitš Malyšev (, s. 20. syyskuuta 1989 Leninogorsk, Kazakstanin SNT) on kazakstanilainen maastohiihtäjä. Malyšev on 173 senttimetriä pitkä ja painaa 70 kilogrammaa.


title: Aleksandr Malyšev

text: Malyšev debytoi maailmancupissa joulukuussa 2012 Tour de Skihin kuuluvassa Oberhofin prologissa sijoittuen sijalle 92. Ensimmäistä kertaa hän sijoittui 30 parhaan joukkoon samalle kiertueelle kuuluneessa Toblachin viiden kilometrin perinteisen hiihtotavan kilpailussa ollen 28:s. Malyševin paras sijoitus maailmancupin osakilpailussa on 20. tila helmikuulta 2016 Falunin kymmenen kilometrin perinteisen hiihtotavan kilpailusta.


title: Aleksandr Malyšev

text: Malyšev kilpaili vuoden 2013 MM-kilpailuissa ollen 50 kilometrin kilpailussa 58:s. Talviuniversiadeista hän on saavuttanut viestikultaa vuodelta 2013 ja -hopeaa vuodelta 2015.